09-06-2016 | 01:38\nZAMIN.UZ / LIFE STYLE / 09 Июн 2016 года1 055\nҚизиқ, бадавлат инсонларни оддий инсонлардан ажратиб турувчи қандайдир сифатлар мажмуи бормикан? Аслида ҳар бир миллиардернинг бойликкача босиб ўтган йўли ўзига хос бўлиб, бошқалардан фарқ қилади. Шунга қарамай баъзи ўхшашликлар ҳам бор, деб ёзмоқда "Кун" нашри.1. Улар ҳашаматни бошқача қабул қилишадиОпра Уинфри, Уоррен Баффет ва Сара Блейклини нима бирлаштириши мумкин? Кўп миллиардлардан ташқари уларнинг ҳар бири инвестицион ҳисобга эга. Бундай кишилар учун ҳаётдаги асосий ҳашамат - инвестиция қилиш имконияти. Зеро, пул йиғиш янги имкониятларга йўл очади ҳамда ҳаётий мақсадларга эришишга ёрдам беради. Шу боис миллиардерлар пулларни навбатдаги ўйинчоқ сотиб олишга эмас, уни бирор фойдали ишга инвестиция қилишни афзал кўришади. Ҳар сафар режадан ташқари пул воситасига эга бўлсангиз (масалан, пул мукофот олсангиз), ўйлаб кўринг қандай йўл тутсангиз яхши бўлади: бирорта буюмга сарфлашми ёки келажакка сақлаб қўйиш?2. Улар учун "йўқ" сўзининг ўзи йўқҲаётнинг қайсидир бир босқичида омадли инсон ҳам рад жавобига дуч келган бўлади. Айёрлик оқимга қарши курашда яширин. Масалан, ёзувчи Жоан Роулингни олайлик. "Ҳарри Потер"нинг бўлажак муаллифининг қўлёзмалари нашрга чиқишдан аввал жуда кўп маротаба рад этилган. Бугун бу аёл - дунёдаги энг бой аёллардан бири."Йўқ" - бу шунчаки кимнингдир шахсий фикри. Омадли кишиларнинг ўзига хослиги шундаки, улар хавотир ва инкорларга қарамай мақсад сари ҳаракат қилаверишади. Улар бундай рад этилиш шунчаки кимнингдир нуқтаи назари эканлигини яхши билишади. 3. Улар пулларни ўзгача сарфлашадиҲақиқий омадли инсонлар юқори маош ва бойликнинг бошқа-бошқа нарсалар деб ҳисоблашади. Улар "олтин кишанлар" синдромини четлаб ўтишади ва чиқимларни киримлар ҳажмига тенглаштиришмайди. Мультимиллиардер Уоррен Баффетт 31,5 минг долларлик уйда истиқомат қилади. Марк Цукерберг 30 минг долларлик Volkswagen GTI машинасида юради. Миллиардлаб пул топиш - энг қиммат буюмларни сотиб олиш дегани эмас. Яхшиси, пулларни бирор бир ишга инвестиция қилиш керак ёки "қора кун"га олиб қўйиш мақсадга мувофиқдир. Шахсий ҳисобга автоматик тарзда пул ўтказиш - пул йиғишнинг ажойиб усули. 4. Улар оқилона таваккал қилишадиБилл Гейтс айтганидек, "кўп ютиш учун кўп таваккал қилиш керак". Янги инвестиция ёки корхонага ишониш жуда қийин, аммо миллиардерларнинг ҳаётида таваккал қилиш - ўйиннинг ажралмас қисми. Масалан, Опра Уинфри Чикагодаги кичик телешоуни олиб бориш учун ўзига қулай бўлган Балтимордаги янгиликлар бошловчиси касбини тарк этган. Ўша пайт у таваккал қилган, ҳозир эса унинг телешоусини бутун дунёга машҳур. Бу дегани шошилиб ёки ўйламай таваккал қилиш дегани эмас, албатта. Яхшилаб ўйлаб кўрилган, ҳисоб-китоб қилинган таваккалга қўл уринг. 5. Улар ўз атрофларида ҳамфикрларини тўплашадиМиллиардерлар ўз-ўзидан бойиб қолишмаган. Уларнинг муваффақияти ва бугунги кундаги молиявий аҳволи - тўсиқлар билан курашишнинг натижасигина эмас, балки бошқа одамлар билан ҳамкорлик натижаси ҳамдир. "Муваффақият гарови: бадавлат кишиларнинг кундалик одатлари" китоби муаллифи Томас Корли бадавлат инсонларнинг самарали мулоқот (конференциялар, мижозлар билан учрашувлар ёки шунчаки қаҳва устида суҳбат)га иложи борича кўпроқ вақт ажратишини таъкидлаган. Шундай экан, кўпроқ мулоқотда бўлинг.6. Улар ўз олдиларига оқилона мақсадлар қўйишадиҲар бир инсоннинг ўз умид ва орзулари бўлади, лекин ҳақиқий омадли кишилар ўз орзуларини рўёга айлантиришади ва тўғри мақсадлар қўйишади. Тадқиқотлар бадавлат инсонларнинг ўз олдига аниқ мақсадлар қўйишини кўрсатган.Корли бу борада шундай дейди: "Орзу-ниятларингиз амалга ошиши учун аввал аниқ мақсадларга эга бўлинг, уларга интилинг ва ҳаётга татбиқ этинг. Орзуни келажакда амалга ошириладиган алоҳида вазифаларга ажратинг. Маълум бир вақт ўтиб, бундай вазифалар сизни ўз истакларингиз сари етказишга ёрдам беради".7. Улар бўш вақтларини шахс сифатида ривожланишга сафарбар этишадиБадавлат инсонларнинг бошқалардан асосий фарқи уларнинг бўш вақтини қандай ўтказишидадир. Улар қимматли вақтларини сериаллар кўришга кетказишмайди - Томас Корли тадқиқотига кўра, энг бой кишиларнинг 70 фоизи бир кунда бир соатдан кам телевизор кўради.Бунинг ўрнига улар ўзларининг шахс сифатида камол топишлари ҳамда бизнес ҳақида ўйлашади. Масалан, Билл Гейтс ва Уоррен Баффет илмий-оммабоп адабиётни мутолаа қилишади. Опра Уинфри ҳар куни эрталаб ўз устида ишлайди. Шундай экан, телевизор пультини қўйингда, шахс сифатида ривожланинг - янги тил ўрганинг, илҳом бағишловчи китоб ўқинг. Бўш вақтингизни шу тарзда ўтказсангиз, ўзингиз ҳам роҳатланасиз, шу билан бирга бўлажак омадингизга пиллапоя ясайсиз.


Нигерияда уч қаватли мактаб биноси қулаб, ўқувчилар вайроналар остида қолди\n22 октябр 2020, Тошкент вақти: 11:44\nМактаб вайроналари остидан қутқариб олинган болалардан бири.\nНигерия пойтахти Лагосда уч қаватли бошланғич мактаб биноси қулагани оқибатида, ўқувчилар вайроналар остида қолди.\nХабарда айтилишича, мактаб биноси 13 март куни дарслар бораётган бир пайтда қулаган. Ҳозирча вайроналар остида қанча ўқувчи ҳалок бўлгани ёки жароҳатлангани маълум эмас. Маҳаллий аҳоли ҳозиргача вайронлар остидан 7 нафар болани қутқариб қолишга муваффақ бўлган.\nНигерияда биноларнинг қулаши тез-тез юз бериб туради. Бунга қурилиш материалларининг сифатсизлиги, қурилиш меъёрларига амал қилинмаслиги сабаб бўлади.\n2016 йилда Нигерия жанубидаги черковлардан бирининг томи қулагани оқибатида юздан ортиқ одам ҳалок бўлган эди.


Низомий номидаги Тошкент давлат педагогика университетида Чилонзор туманида жойлашган мактабгача таълим ташкилотлари тарбияланувчилари ўртасида «Мен ҳам Ватан ҳимоячисиман!» кўрик-танловининг туман босқичи ўтказилди.\nЎсиб келаётган ёш авлодни ҳарбий-ватанпарварлик руҳида тарбиялаш бугунги куннинг энг долзарб ва шарафли вазифаларидан бири эканлигини ҳисобга олсак, мазкур танловнинг нақадар аҳамиятли эканлигини теранроқ англаймиз.\nИштирокчи болажонларнинг маҳорати ҳарбий-жисмоний машқлар бўйича ихтиёрий дастур, она Ватан ҳақида, Қуролли Кучлар фаолиятига бағишланган суратлар чизиш, бадиий-эстетик саҳна кўриниши шартлари орқали баҳолаб борилди. Кўрик-танловда биринчи ўринни 534-мактабгача таълим ташкилоти ўғил-қизлари эгаллади. Иккинчи ўринга эса 350-мактабгача таълим ташкилоти, учинчи ўринга 586- ва 284- мактабгача таълим ташкилоти тарбияланувчилари лойиқ кўрилди. Ғолиблар диплом ва эсдалик совғалари билан тақдирланди.


Ҳиссадорлик ширкатларини тузишлик ва бу ширкатларга аъзо бўлишлик мусулмон учун жоизми ёки йўқми? - | Hizb-Uzbekiston.info\nHome›МАҚОЛАЛАР›Ҳиссадорлик ширкатларини тузишлик ва бу ширкатларга аъзо бўлишлик мусулмон учун жоизми ёки йўқми?\nҲиссадорлик ширкатларини тузишлик ва бу ширкатларга аъзо бўлишлик мусулмон учун жоизми ёки йўқми?\nБугунги кунда капиталистик тузум тадбиқ қилинаётган барча юртларда турли хил ҳиссадорлик ширкатлар ташкил этилмоқда ва фаолият юритмоқда.\nБу ҳиссадорлик ширкатлари Исломий юртларда ҳам ташкил этилиб кенгайиб бормоқда. Мусулмон одам хар – бир қилаётган ишларини Аллоҳнинг буйруқ ва қайтарувлари асосида бажаришлиги вожиб бўлганлиги сабабли, бундай ҳиссадорлик ширкатларини ташкил қилишлик ва унга аъзо бўлишликни шаръий хукми қандай?\nШиркатнинг луғавий маъноси икки ёки ундан ортиқ улушларнинг бир – биридан ажралмайдиган даражада аралашувидир. Шаръий маъноси эса икки ёки ундан ортиқ шахснинг фойда кўриш мақсадида бирон – бир молиявий ишни қилишига келишиб тузган битимларидир. Бошқа битимлар каби ширкат битими ҳам таклиф ва қабулни тақазо қилади. Яъни, бир тараф фалон ишда сиз билан шерик бўлдим деса, иккинчи тараф қабул қилдим, розиман дейди. Айнан шу лафзлар айтилиши шарт эмас. Гап маънода.\nБугунги кундаги ҳиссадорлик ширкати кўпчилик танимайдиган шериклардан таркиб топган ширкатдир. Унинг асосчилари ширкатнинг бошланғич битимига имзо чеккан одамлардир. Ширкатга аъзо бўлиш шахснинг ширкат лойихасидаги бир ёки ундан ортиқ акцияларни номинал қиймати баробарида сотиб олиш мажбуриятини ўз бўйнига олиш билан бўлади. Бу иш бир томонлама хоҳиш ирода билан тасарруф юритишнинг бир туридир. Яъни хохлаган одам бошқа аъзоларининг рози бўлишлиги ёки бўлмаслигига қарамасдан акцияларни сотиб олиши мумкин.\nҲиссадорлик ширкатлари икки хил бўлади.\n1 Асосчилар ширкатнинг акцияларини кўпчиликка таклиф қилмасдан ўзаро бўлишиб олишади. Бу ёпиқ ҳиссадорлик жамияти деб аталади.\n2 Бугунги кунда кенг тарқалгандир. Унда бир неча шахслар ширкатга асос солиб, низом ишлаб чиқадилар акцияларини бевосита кўпчиликка таклиф этадилар. Бу очиқ турдаги ҳиссадорлик жамияти деб номланади. Шу билан умумий аъзо бўлиш бошланади. Аъзо бўлишлик муддати тугагач ширкатнинг таъсис йиғин чақирилади. У ширкат низомини тасдиқлаб, унга бошқарув кенгашини тайинлайди. Хар – бир ҳиссадор акциясининг миқдори қанча бўлишлигидан қатъий назар, гарчи битта акция бўлса ҳам таъсис йиғинида қатнашиш хуқуқига эга. Аъзо бўлишни ёпилиш муддати келиши билан, ўз ишини бошлайди. Мазкур икки йўлнинг шакли бир хил, яъни мол беришдир. Демак ширкат шахслар эмас, моллар ўртасида тузиляпти. Шахснинг ҳеч қандай эътибори йўқ. Шунинг учун ҳам акцияси хар қанча кўп бўлмасин, шерикка ширкат ишларини бошқариш хуқуқи берилмайди. Ширкатнинг ишларини бошқарув кенгаши томонидан ваколат берилган директор бошқаради. Башқарув кенгаши эса умумий йиғинда сайланади. Унда хар бир шахс ўз шахсидан эмас балки қанча молга (акцияга) эгалигига қараб овозга эга бўлади. Чунки шерик шахс эмас, молдир. Шунинг учун ҳиссадорлик ширкатида эътибор шахсга эмас сармояга қаратилади. Ҳиссадорлик ширкати доимийдир, шахсларни умри билан чекланмайди. Бир шерик ўлими билан ширкат тарқаб кетмайди.\nШахснинг масъулияти дастмояга қўшган ҳиссасига қараб чекланган бўлади. Шунинг учун шериклар олган акцияларига қараб зиён кўрадилар. Акцияни сотиш ёки бошқа биров билан бўлишиб олиш мумкин. Бунинг учун бошқа шериклардан рухсат олиш шарт эмас. Акцияни майдалаб бўлмайди. Чунки у сармоянинг эмас, ширкат вужудининг бир қисмидир. Қиймати доим бир хил туравермайди. Ширкатнинг фойда зиёнига қараб ўзгариб туради. Ширкат зиён кўрса акциялар бахоси тушиб кетади, фойда кўрса кўтарилиб кетади. Акция ширкат иш бошлагандан кейин сармояликдан чиқиб, ўзининг муаян қийматига эга бўлган, бозорга, ширкатнинг\nфойда – зиёнига , ёки одамларнинг қизиқиш қизиқмаслигига қараб, қўтарилиб, пасайиб турадиган молиявий қоғозга айланади.\nШиркат юридик шахс хисобланиб, махкамаларда ўз номи билан даъвогар бўлиши ва жавобгарликка тортиш хуқуқига эга. Демак, тасарруф юритувчи шахс эмас, балки ширкатни ўзи, яъни юридик шахсдир. Ҳиссадорлик ширкатининг воқелиги шундан иборат бўлиб, бу шаръан ботил ширкат хисобланади. Ҳиссадорлик ширкатини тузиш шаръан харомдир.\nМусулмоннинг бу ишни қилиши жоиз эмас. Унинг харомлиги қуйдагилар билан изохланади.\n1 Исломдаги ширкат таърифи икки ёки ундан ортиқ кишининг фойда кўриш мақсадида бирон – бир молиявий иш қилишга келишиб тузган битимидир. Демак ширкат икки ёки ундан ортиқ одам ўртасидаги битимдир. Шундай бўлгач, бир тарафлама розилик беришнинг ўзи кифоя қилмайди. Розилик, келишув хар икки тарафдан ёки кўпчилик тарафидан бўлиши шарт. Бундан мақсад молиявий иш қилишга қаратилиши лозим, мол бериб қўйишнинг ўзи тўғри эмас. Чунки молиявий иш қилиш ширкат битимини асосидир. Молиявий иш ширкат аъзоларини хар иккиси тарафидан бажарилади, ёки улардан бири бажаради, иккинчиси мол беради. Улар ўртасидаги битим учунчи бир кишини молиявий иш қилиши хосил бўлмайди. Чунки бу вақтда у битим хисобланмайди ва ҳеч кимни зиммасига уни бажариш масъулияти тушмайди. Битимни бажариш мажбурияти эса уни тузган киши устига юкланади. Шунинг учун молиявий ишни фақат битим тузувчиларнинг ўзлари қилишлари шарт. Ширкат тузилиши учун молиявий ишни битим тузувчилардан бирининг қилиши шартлиги ширкатта битимни бажариш мажбурияти юкланадиган тан (шахс) бўлиши шартлигини кўрсатади. Демак, Исломдаги ширкатда тан бўлиши шарт. Сабаби тан ширкат тузишликнинг асосий шартидир, тан бўлса ширкат тузилади, бўлмаса тузилмайди ва умуман бўлмайди.\nИсломда ширкат икки ёки ундан ортиқ шахс ўртасида тузилган битим бўлиб, улар ўртасидаги таклиф ва қабулдан иборатдир. Яъни битимда икки тараф бўлиб улардан бири битимни таклиф қилиши иккинчиси эса қабул қилиши керак бўлади. Агар битимда икки тараф ёки таклиф ва қабул бўлмаса у шаръан битим хисобланмайди. Ҳиссадорлик ширкатида эса асосчилар шартларни келишиб олиш борасида ўзаро музокара олиб борадилар холос. Шундан сўнг ширкат низоми хисобланадиган акт (хужжат) тузадилар, кейин шерикчилик қилмоқчи бўлган хар бир одам актга имзо чекади. Шу имзо чекишнинг ўзи унинг қабул қилганлиги хисобланади. Бу ишда битимни биргаликда тузаётган икки тараф ҳам, таклиф ва қабул ҳам мавжуд эмас. Фақат бир тараф шартларга рози бўлиб, шерикка айланяпти холос. Демак ҳиссадорлик ширкати икки киши ўртасидаги битим эмас, бир шахснинг шартларга рози бўлишидир, бу эса бир тарафлама хоҳиш ирода билан бир шахснинг ўзича бир ишни бир шахс ёки кўпчилик учун, уларнинг рози бўлиши ёки бўлмаслигидан қатъий назар мажбурият қилиб олишидир. Шунга кўра, бир тарафлама хоҳиш ирода билан тузилади, ҳиссадорлик ширкатининг битими шаръан ботил битимдир. Чунки шерикчилик шартларига ва шерикчиликка келишишнинг ўзи билан ширкат тузилди деб хисобланмайди. Шунга кўра ширкат шартлари ва шерикчиликка келишишлари таклиф ва қабул хисобланмайди. Шундан кўриниб турибдики, хиссадорлик ширкатида хар бир шерик фақат қабул қилади холос, қабул билан қабул эса шаръан битим хисобланмайди, чунки битим қабулга эмас, таклифга далолат қилувчи лафз билан айтилган таклиф бўлиши шарт. Шундан сўнг қабулга далолат қилувчи лафз билан айтилган қабулга навбат келади, шуни ҳам айтиб ўтиш лозимки, Исломдаги ширкатда таннинг, яъни тасарруф этувчи шахснинг бўлиши шарт, чунки ширкат, савдо ижара ва бошқа битимларда тандан мурод жисм ёки мехнат эмас, тасарруф этувчи шахсдир.\nҲиссадорлик ширкатида эса умуман тан йўқ. Чунки унинг битими шахс эмас, моллар ўртасидаги битимдир. Унда одамлар эмас, моллар шерикчилик қилади, таннинг бўлмаслиги ширкат тузилмаганини, ботиллигини кўрсатади. Бошқарув мажлисини сайлашига келсак, ҳиссадор қанча молга эга бўлса, ўшанча овозга ҳам эга бўлади. Масалан битта акцияси бор одам бир овозга, яъни бир ваколатга, мингта акцияси бор одам эса, минг овозга яъни мингта ваколатга эгадир. Демак, ваколат шахсники эмас молникидир.\n2 Шаркат молни тасарруф қилиш бўйича тузилган битимдир. Шу йўл билан моллни кўпайтириш мулкни кўпайтиришдир. Мулкни кўпайтири эса шаръий тасарруфнинг (фойдаланиш) биридир. Шаръий тасарруфларнинг ҳаммаси лафзий (сўз) билан бўладиган тасарруфлар бўлиб, мол тарафидан эмас, шахс тарафидан бўлади. Ҳиссадорлик ширкатида эса тасарруф хуқуқига эга бўлган шахсдан айри холда мол ўзидан –ўзи кўпаяди, негаки у тўпланиб, тасарруф кучига эга бўлиб олган моллар мажмуасидир (йиғиндиси). Шунинг учун ширкат юридик шахс хисобланиб савдо-сотиқ, ишлаб чиқариш, шикоят қилиш каби бирча қонуний тасарруфлар хуқуқига эгадир, шериклар эса ҳеч қандай тасарруфга эга эмаслар. Исломдаги ширкатда эса тасарруф шериклар тарафидан содир бўлади. Улардан бири иккинчисининг рухсати билан тасарруф қилади. Тўпланган моллардан ҳеч қандай тасарруф содир бўлмайди, тасарруф фақтгина шахслар билангина чекланади. Шунга кўра, юридик шахс сифатида ширкатдан содир бўлган тасарруфлар шаръан ботилдир. Чунки тасарруфлар аниқ шахсдан содир бўлиши, унинг ўзи эса тасарруфга лаёқатли одам бўлиши керак.\n3 Ҳиссадорлик ширкатининг доимий бўлиши шариатга тўғри келмайди. Чунки ширкат шаръан жоиз битимлардан бўлиб, агар икки шерикдан ташкил топган бўлса шериклардан бирининг ўлими ва ақлдан озиши билан ёки битимни бекор қилиш билан бекор бўлади. Агар бир неча шериклардан ташкил топган бўлса, ўлган ёки ақлдан озган кишини шерикчилиги бекор бўлади. Вафот этган шерикнинг балоғатга етган меросхўри бўлса, ширкатга қўшилиши мумкин, меросхўр балоғатга етмаган бўлса ширкатда давом этолмайди. Балоғатга етган меросхўрнинг тасарруфида шерик бўлишга ёки тақсимотни талаб қилишга ҳам хаққи бор, шерик ақлдан озганда ҳам ширкат бекор қилинади. Чунки шерикнинг тасарруф қила оладиган одам бўлиши шарт. Хуллас, ҳиссадорлик ширкати мохиятан ширкат хисобланмайди. Чунки у ердаги одам тан шериклар эмас, мол шерикларидир. Холбуки ширкатда тан шерикнинг бўлиши асосий шартдир. Бундан ташқари ширкатда бевосита тасарруф юритувчилар бошқарув мажлисидир, яъни мол шериклардан вакиллардир. Шариатда эса ширкатдаги тассаруф учун шерик ўзидан бировни вакил қилиши жоиз эмас. Бунда у мол шерик бўладими, тан шерик бўладими фарқи йўқ. Чунки ширкат битими унинг ўзига тузилган, шундай бўлгач унинг ўзи тасарруф қилиши вожиб. Шунинг учун ҳиссадорлик ширкатлари ҳам, уларнинг тасарруфлари ҳам шу йўл билан топилган пуллари ҳам ҳаммаси ботилдир. Уларга эгалик қилиш халол бўлмайди.\nTagsаъзо бўлишликжоизмиҲиссадорлик ширкатлари


Икки вазн тоифасида собиқ жаҳон чемпиони қўлқопларини михга илди / Olamsport.com\n18:00Суҳроб Ходжаев: "Жакартага медаллар учун бораман"\t0 17:31Алишер Усмонов "Эвертон" акцияларини сотиб олмоқчи\t0 17:10Бир неча профессионал боксчиларимиз Россияда жанг ўтказади\t0 16:42Халеп: "Монреалда биринчи ўйиндан сўнг иштирокимни якунланмоқчи эдим"\t0 16:20Яна бир ўзбек боксчиси АҚШ промоутерлик компанияси билан шартнома тузди\t1 15:57Осиё ўйинлари. Футболчиларимиз Бангладешни йирик ҳисобда мағлуб этишди\t2 15:34Елена Остапенко Цинциннатидаги мусобақанинг илк даврасида мағлуб бўлди\t0 15:11Чим устида хоккей. Андижонда Ўзбекистон кубоги якунланди\t0 14:30Серена Уильямс Цинциннатида иккинчи даврага чиқди\t0 13:52ПСЖ жаҳон чемпиони билан шартномани 5 йилга узайтирди\t0 13:30Жокович Цинциннатидаги "Мастерс"ни ғалаба билан бошлади\t0 13:04Осиё ўйинлари-2018. Каратэ бўйича Осиё ўйинларида иштирок этадиган таркибимиз\t0 12:40Шаҳрам Ғиёсов: «Рақиб оддий эмас, аммо энг зўри бўлиш учун кучлиларни мағлуб этиш лозим»\t2 12:13“Лион” президенти: “Фекирнинг қолиши 95% ҳал бўлган”\t0 11:51Халеп Якуний WTA турниридаги иштирокини кафолатлаган биринчи теннисчи!\t0\n13 июн 11:41\nИкки вазн тоифасида собиқ жаҳон чемпиони қўлқопларини михга илди\nТеглар : БоксХэйБритания\nПрофессионал бокснинг икки вазн тоифасида собиқ жаҳон чемпиони Дэвид Хэй боксчилик фаолиятини якунлади.\nБританиялик 37 ёшли боксчининг бундай қарорга келишига сўнгги икки жангида мағлубиятга учрагани сабаб бўлди. Хэй 5 май куни биринчи оғир вазн тоифасида собиқ жаҳон чемпиони Тони Бельюга қарши кечган реванш жангида ҳам имкониятни бой берганди.\nКеча Дэвид ўзининг расмий сайтида фаолиятини расман якунлаганини эълон қилди.\n“Болаликдаги орзуимга эришганимдан хурсандман. Боксни танлаганимдан асло афсусланмайман. Лекин ўз вақтида кетишни ҳам билиш керак. Фаолиятим давомида икки вазнда жаҳон чемпиони бўлдим. Келажакда нима билан шуғулланаман? Ҳозирча бу ҳақда ўйламадим”, - деди Хэй.\nМаълумот учун, Дэвид Хэй профессионал боксдаги фаолиятини 2002 йилда бошлаган. 2007 йилда Париж шаҳрида Жан-Марк Мормекни нокаутга учратиб, WBA ва WBC чемпионлик камарларини қўлга киритди. Кейин эса Энцо Маккаринеллини енгиб, WBO йўналиши бўйича жаҳон чемпионига айланди. 2009 йилда эса супероғир вазн тоифасига кўтарилди ва россиялик Николай Валуевдан WBA чемпионлик камарини тортиб олди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Умрнинг тўрт фасли\t11:31, 23 февраль 2016\tҲаётдаги ранго-ранг фасллар умримиз давомида бизга ҳамроҳ бўлади ва бу фасллар ичида энг оғири тўртинчиси, қарилик фасли дейишса авваллари тушунмас эдим ёки тушунишни истамасдим. Ҳали мактабга ҳам чиқмаган дамларимни хотираларим қаърига чўкиб кетган қутилардан титкилаганимда, негадир ёз кунлари кўз олдимга келаверади. Ўзимга ўхшаган майда, шўх, тишлари тушиб ёки қуртлаб кетган, эскироқ киймларда, қўлларига таёқними, коптокними ушлаб олганча югуриб юрган дўстларимни элас-элас эслайман. Ҳозир улар, қорин қўйган, ухлаганда қулоқни қоматга келтириб юборадиган даражада ҳуррак отиб, уч-тўрт қадам юрса пишиллаб қоладиган, чолларга айланишган\nБувим билан бувамнинг қўлларида ўсганим учун, уларга меҳрим бўлакча эди. Бувамнинг елкасига ўтириб олиб, футбол томошаларига борганимиз, бувимнинг пиширган таомларини, қўлларимни ювмай паққос туширишларим ҳозир миямда айланаётган хаёлларим орасида сузиб юраркан, беихтиёр ўша дамларга бир зумга бўлса-да, қайтгим келди. — Буви, буви менга эртак айтиб беринг!\nУлар менга ҳеч йўқ дейишмасди. Эркаликларимга жавобан, ҳеч ҳўмрайишмаган. Баъзан ўйланиб қоламан, шунча сабрни қаердан олишган экан. Шунча меҳрни, муҳаббатни-чи? ! Ота-онамнинг ёлғиз фарзанди эдим. Улар, шаҳарма-шаҳар қандайдир, менга номалъум ишлар билан юришарди. Баъзи-баъзида, уларни қўмсаб йиғлаганларимни ҳисобга олмаганда, бобом ва бувим билан жуда бахтли яшаганман... ***\nҲамшира қиз овқатга чақириб келмаганида, оч қолганимни ҳам сезмай, ўтираверардим. Ўзим учун ажратилган мўъжазгина ҳонадан чиқиб, йўлак бўйлаб юрдим. Тикка қилиб қурилган зина жуда баланд, туша олмайман чоғи. Кимдур келиб ёрдам берса яҳши бўларди. Кўзим, беш қадамлар нарироқда турган курсига тушди. Оғир қадам ташлаб бордим-да, ўтириб олдим. Ёпиқ турган деразадан, кўча томон шундоққина кўриниб турибди. Јўл ушлашиб кетаётган йигит ва қизнинг мамнун чеҳрасида бир олам умид йилтиллаётганини кўриб энтикиб кетдим. Улар тахминан йигирма ёшлар атрофида бўлишса керак». Эсимда, мен эндигина йигирмага кирган кезларим. Куч-ғайратим, қизиққонлигим кўзларимда акс этган, ерга урса кўкка сапчийдиган, ҳақиқий шунқор эдим. Ўша вақтларга назар ташласам, умримнинг баҳорини жуда қаттиқ қўмсайман. Эндигина, институга кирган йилларим, мафтункорликда тенгсиз, ёшлик, гўзаллик нафаси уфуриб турган қиз билан танишган эдим. У жуда бетакрор эди. Узун, тун каби тим қора сочлари, сочларига ҳамоҳанг қошлари, сутга чайилгндай оппоқ юзи, узун киприклари остидаги қаҳва донасидак жигарранг козълари. Ёрқин, энг нурафшон тонгларнинг қучоғида, ҳар кун у билан учрашиш учун шошиларканман, юрагимда туғён ураётган фараҳбаҳш туйҚулардан еттинчи осмонга учар эдим. — Айтчи, сен мени эртага ҳам, худди бугунгидай сева оласанми? -дерди у ўша қаҳва доналаридак кўзларини шўх ўйнатиб.\n— Мен сени, эртага ҳам, бугун ҳам, қариб, мана шу қора сочларинга оқ оралаганда ҳам, бенуқсон юзингга доғлар, ажинлар тушиб кетганда ҳам худди бугунгидай, эҳтимол яна ҳам кучлироқ севавераман, — дердим қатъий оҳангда. Уни деб қанча йигитлар билан ит-мушук бўлганимни аниқ ҳисобини ҳам айтиб бера олмайман. Ёдимда, унга биз билан бир олийгоҳда ўқийдиган яна тўрт-беш йигит ҳам ошиқ эди. Ўшанда, гуруг-гуруҳларга бўлиниб, ўз кўнглимизда не-не жанглар қилмагаанмиз. Қийшиқ кийилган қалпоқлар, ёқаси кўтарилган костюмларда, оғизга қистирилган сигареталардан тортганча, гўё дунёнинг энг катта муоммосини ҳал қилаётган мушкитёрлар сингари, тутардик ўзимизни. Бераҳмлик олови ёниб турган кўзларимизни дадил тикканча, ёқаларимиздан олардик. Бежизга бу даврни баҳорга қиёслашмаса керак. Баҳор каби ўзгарувчан, ҳиссиётларга тўла, ёрқин ва гўзал давр.\nУниверситетнинг иккинчи босқичида ўқиб юрган кезларим, бизнинг гуруҳга, малакали, анча-мунча илмий ишлар қилган аниқ фанлар доктори келган. У оғир-босиқ, тарбияли, мудом юзида сокин табассум билан юрадиган эркак эди. Мен ва дўстларим унинг дарсларида деярли ухлаб ўтирар эдик. — Сиз, — деди ўша профессор маърузаларидан бирида, менга кўрсаткич бармоғини қадаб, — ҳа, ҳа сиз биродар, илтимос ўрнингиздан туринг. Истамайгина ўрнимдан туриб, мағрур нигоҳларимни унга қаратдим\n— Нима учун эштишни хоҳламаяпсиз биродар? Мен жуда кўп кузатдим, ҳар сафар ё ухлаб ё дўстларингиз билан нималарнидур муҳокама қилиб ўтирасиз. — Чунки сиз айтаётган гаплар сариқ чақага ҳам арзимайди! — дедим сурбетлик билан.\n— Шундайми? — деди у яна хотиржам ҳолатда. Ўзини сокин тутаётгани тобора иззат-нафсимга тегиб борарди. — Шахсан менга сизнинг маърузаларингизнинг кераги йўқ. Биз муҳимроқ ишлар қилишимиз мумкин. Дунёни ўзгартириш учун ҳаракат қилишимиз керак. Бизлар, мана шу тўрт девор ичида ўтириб эмас, юксак ишларда ўзимизни кўрсатишимиз керак. Мен бир нарсага тушуна олмайман, нима учун сизлар, кўзойнакларингизни таққанча, қўлингизда дунё-дунё сарғайиб кетган қоғозларингизни кўтариб бизларга нималарнидир тушунтиришга уринасизлар. Сафсаталарингиз бошни оғритишдан бошқасига ярамайди-ку, ахир. — Демак, бу сизнинг қатъий фикрингиза, биродар, — деди у яна ҳолатини ўзгартирмай. У менга ёш болани гапини инобатга олмай, эркалатиб гапираётган одамдай кўриниб кетди. — Қатъий! У мийиғида кулганча, бошини сарак-сарак қилдиб, ёнимга яқинлашди. Чунонам яқинлашдики, ҳатто мен, у ҳозир қулоқларимга шивирласа керак дея ўйлардим. Лекин, у кўзларимга тикилиб, жуда жиддий гапирди. — Сиз, вақт ўтиб осмонларга парвоз этишга, дунёни ўзгартиришга, самовий юксалишларга интилмай ҳам қўярсиз! Гапларимни ҳам мағзини чақарсиз. Унутманг сизнинг миянгизнинг ҳажми ҳам бошқаларникидан қолишмайди, шунчаки сиз ҳозир «Баҳор даври»дасиз, — деди ва яна индамайгина маърузасини давом эттирди. Ўшанда, катта эътиборга эга, мавқейи жуда баланд одам, тухумдан эндигина чиққан йигитчага, нақадар сабр билан муомила қилганига тасанно айтиш керак. Ҳатто, ўз фанидан ўрта баҳо ҳам қўйиб берган эди, гарчи менинг бошим бўм-бўш бўлса-да...\n— Сиз нега бу ерда ўтирибсиз, овқатга тушмайсизми? — Мен ҳалиги, ҳалиги бу зина жуда баланд экан. Бирортаси ўтиб қолишини кутаётган эдим, ёрдам берар…\nБу ердагиларнинг бари жуда меҳрибон-да. Шифокор кўриб қолиб, ёрдамлашмаганида, аниқ оч қолар эдим. Лекин, овқатим совиб қолибди. Эссизгина, ўғлим ёқтирадиган таом экан. Қани энди, ҳозир мени кўргани келса, еб оларди. Менинг ёлғиз ўғлим. Ўшанда куз эди. Рафиқам, менга ўғил ҳадя қилганида, қувончдан ўзимни қўярга жой тополмагандим. Унинг қўлчалари, оёқчалари чунонам митти эдики. Пучуқроқ бурни, кўринар-кўринмас сарғайиб турган қошлари, доим сўлак оқиб турадиган лаблари, кўзлари-чи, кўзлари! Улар бенуқсон эди. Юзимни юзига теккизиб, жаннат ифорлари келиб турадиган ҳидларига тўймасдим. Гоҳ менга, гоҳ онасига қараб талпинганларида, илк қадамларини қўйиб, қучоғимизга чопиб келаётганларида, жуда баҳли бўлганман. Афсуслар бўлсинки, биз фарзандли бўлиш баҳти билан бир қаторда фарзанд доғини ҳам тотиб кўрдик. — Қизингизга қон қуйиш керак, аҳволи жуда оғир, - деди-да шифокор операция ҳонасига югуриб кетди\n— Бирор нима қилиш керак, нимадир қилишимиз керак. Биз ундан айрилиб қолишимиз мумкин. Эй, Худо қизимни асра, асра, — рафиқам телба мисоли, йўлак бўйлаб бориб келар, мен эса хаёлларимни жамлай олмасдим. — Худо ҳаққи бир нима қилсангизчи, — деди у оҳири, менга бақириб\nШу билан, донор қидириб таниш-билишларимнинг ёнига чопдим. Ярим кечаси бор дўстларимни йиғиб келганимда эса, қизимнинг жони узилиб бўлган эди. Хона эшигига суянганган куйи, рафиқам ўтирар, қилт этмасди. Танаси музлаб, жажжи қўллари қаттиқ бўлиб қолган қизимни бағримга босдиму, ўкириб-ўкириб йиғладим. Қизимнинг ўлимидан сўнг рафиқамни ўзига келиши қийин бўлди. Биз нақд икки йил, «ит ётиш-мирза туриш» ҳаётини бошдан кечирдик. У ҳеч бир иш қилишни истамас, на уйга на болаларга ва на менга қарарди. Фақатгина, ўлиб қолмаслик учунгина ўзини мажбурлаб нон, сув ерди холос. Тонглари шифтга қараб, тушликкача ўрнидан турмас, кечалари алаҳсираб чиқарди. Назаримда, мутлоқ ҳаётдан совуганди. — Сен бу ишинг билан қизимизни ортга қайтаролмайсан. Илтимос мени қийнайверма, — дея Худонинг зорини қилардим унга. Очиғи, ҳам рўзғорга, ҳам болаларга қўшиб рафиқамга қараш, баъзан малол келарди. Лекин, ҳеч қачон хиёнат йўлига юрмаганман. Болалар тарбияси учун ҳам вақт ажратишим онсон бўлмади. Ўғлим ёшлигидан, ниҳоятда шўх бўлган. Инжиқлик қилмаслиги учун, нима деса бажо қилар, битта бўлгани учунми, меҳрим бўлакча эди унга. Вақт ўтиши билан, рафиқам ўзига кела бошлади. Қизимизнинг вафотидан кейинги оғриқларни унутиш учун, иккимиз ҳам ҳаракат қилдик. Бир куни, ўғлимнинг туғилган кунида, у хархаша қилавергани учун хиёбонга бордик. Уйдан чиқар маҳалимиз, рафиқам:\nЭнг кичик қизимиз унинг қўлидан тушиб кетган эди. Ўша дамдаги ҳолатимни тасвирлашга ожизман. Юрагимдаги туғёнларни боса олмасдим. Нималар бўлаётганини идрок этолмай, бир ўғлим ва бир қизимни бағримга босганча титрардим. Рафиқам ўзига келолмади, иккинчи қизимизнинг ўлимидан кейин у қайтиб ўзига келмади. Қизимизни ерга қўйиб қайтган кунимизни ҳеч унутолмайман. Ўша куни, кечқурун рафиқам ўзини жуда сокин тутди. Яна аҳволи оғирлашиб қолишини ўйлаб, қўрққаним сабаб, бу сокинлик мени бироз тинчлантирар, шу билан бирга ҳайратга ҳам соларди. — Аҳволинг яхшими? Яъни сен, ҳалиги яна аввалгидай бўлиб қолмайсан-а? — дедим қўрқибгина, у ухлашга кириб кетаётганида\n— Биз бирга бу синовни ҳам енгиб ўтамиз. Ишон, биргаликда енгиб ўтамиз! — Ҳа, ҳа албатда. Ишонаман! - деди у, ҳатто жилмайиб. Мен, то ўша кундан бошлаб «Ишонаман» деган сўзга ортиқ ишонмайдиган бўлдим. Хонамизга кирганимда, у қўлида бир қути юрак дориси билан кўзларини ўша доим термулиб турадигани, шифтга қадаганча жонсиз ётарди. Дўстларимни айтишларича, мен ўша пайт, ҳатто йиғламабман ҳам. Тонг отиб, улар келишганида, мени жасадга термулган алфозда топишибди. Эҳтимол, ўша тун мен унинг кўзларига, ёш қотиб қолган кўзларига қараб энг гуллаган баҳор онларимни эслагандирман. Билмайман, айнан нималарни ўйлаганману, нималарни ҳис қилганман. Хотирам ўчиб, ўша қисмлар ҳавога учгандай эслашга ожизман. Лекин, бир нарсани айтишим мумкинки, рафиқамнинг бу ишидан қаттиқ ранжиган эдим. У мени ташлаб кетгани, иродасизлик қилгани ёки сабрли бўлолмагани учун эмас, икки қора кўзларини унутгани учун. Ҳар не бўлганда ҳам ота-оналар фарзандлари учун ҳам яшашга мажбур. Ўлим сўнги чора бўлолмайди. Жонга қасд этиш эса, кучсизликдан нишон. Мен унга ёрдам бера олардим. Балки, ҳозир тирик бўлганида, фарзандларимиз меҳрсиз ва қалбсиз, бебош бўлиб кетмасмидилар.\nУмримнинг қишига келиб, бу ерларда ёлғиз ўтирмаган бўлармидим. Илк бора, ўғлим мени бу даргоҳга олиб кираётганида, дарвоза устидаги лавҳни ўқиб тамом бўлаёзганим эсимда. «Қариялар уйи». Нақадар совуқ сўз, совуқ маскан, оғриқли манзил. Балки, бунга ҳам ўзим айбдордирман. Мен доим, тарбия деганда болаларни эркалаш, уришиш керак бўлса калтаклаш деган тушунчаларни билардим. Наҳотки, ота-она фарзандини, бир кун ёлғиз қолиш учун бор меҳрини бериб боқса. Ахир, менинг кўзлари қаҳва доналаридак рафиқам, шу фарзанд деб аталмиш мўъжиза доғидан жонига қасд қилмадими! Балки, ўша қизларимиз учун жонини жабборга берган рафиқам, бир кун келиб уни ҳам улоқтиришлари мумкинлигини хаёлининг бир чеккасига ҳам келтирмагандир. Овқатдан бироз тотидим-да, ўзим учун ажратилган ҳонага бир амаллаб келиб, ётдим. Мен ҳам шифтга қарадим. Хаёлларим яна мени олиб кетди. Қалбим тўлиб, болалигим ўтган беғубор ёзни, рафиқамни учратган фарҳбаҳш баҳорни, қўлимда жон берган болаларим ва рафиқам нафаслари қолиб кетган кузни эсладим. Энди ягона тилагим бор, холос. Бу фасл ҳам тезроқ ўта қолсайди...


Ҳар бирининг жиҳози учун 35 минг доллар сарфланган реанимобилларга бригадалар ташкил қилинмаган - zarnews.uz\nҲар бирининг жиҳози учун 35 минг доллар сарфланган реанимобилларга бригадалар ташкил қилинмаган\nЎтган ҳафта вилоят ҳокимлигида бўлиб ўтган аппарат йиғилишида қайд этилишича, Қўшработ, Нуробод, Каттақўрғон, Жомбой, Оқдарё ва Тойлоқ туман тиббиёт бирлашмаларига тўлиқ жиҳозланган реанимобиллар ажратилган. Лекин мутасаддиларнинг бепарволиги сабаб реанимацион бригадалар ташкил қилинмаган.\nМаълумот ўрнида айтиш мумкинки, ҳар бир реанимобил жиҳози учун 35 минг АҚШ доллари миқдорида давлат маблағлари сарфланган.\nСамарқанд шаҳридан ташқари барча туман ва шаҳар тез тиббий ёрдам бўлими диспетчерлик хоналарида стационар тоифадаги фақат битта телефон аппарати тез тиббий ёрдамни чақиришнинг ягона “103” рақамига уланган, холос. Энди, чақириқлар кўпайган, тиғиз вақтларда тез тиббий ёрдам хизматига қўнғироқ қилаётган фуқароларнинг аҳволини тасаввур қилаверинг.\nТез тиббий ёрдам машиналарига балансида 312 та автомашина бўлган “Ихтисослаштирилган автотранспорт” давлат корхонаси хизмат кўрсатади. Жами 1390 та ходим ишлайдиган корхонада меҳнатни муҳофаза қилиш бўйича чора-тадбирлар режаси ишлаб чиқилмаган. Корхона ишчи-ходимлари ўз вақтида тиббий кўрикдан ўтказилмаган. Оқибатда тез тиббий ёрдам машиналари билан ўнлаб йўл-транспорт ходисалари содир бўлган.\nХусусан, корхона ҳайдовчиси Ғ.Узоқов билан юз берган йўл-транспорт ҳодисаси ҳайдовчининг ўлими билан тугаган. Бундан ташқари, 2 та тез ёрдам машинаси қайта тикланмайдиган ҳолатга келган ва давлатга етказилган зарарни бугунги кунгача ундириш чоралари кўрилмаган.\nВилоят ҳокимлиги ишчи гуруҳи томонидан бир кунлик ўрганиш натижаларига кўра, корхонада 34 миллион 826 минг 377 сўмлик молиявий хато ва камчиликлар аниқланган. Корхона раҳбари томонидан меҳнат қонунчилигига амал қилинмаган, вакант иш ўринлари яширилган.


Россия Федерация кенгаши раиси Тошкентга келади\nФедерация кенгаши раиси Валентина Матвиенко президент Путиннинг яқин ва садоқатли иттифоқчиларидан бири саналади.\nРоссия Федерация кенгаши раиси Валентина Матвиенко 1-3 октябрь кунлари Тошкентда Ўзбекистон расмийлари билан учрашувлар ўтказади.\nРоссия парламенти юқори палатаси матбуот хизматига кўра¸ Матвиенко бошчилигидаги делегация Ўзбекистон Олий мажлиси етакчилари билан ўзаро ҳамкорлик масалаларини муҳокама қилади.\nМатвиенконинг Тошкентда Сенат раиси Танзила Норбоева¸ Қонунчилик палатаси раиси Нурдинжон Исмоилов ва бошқа Ўзбекистон расмийлари билан учрашиши белгиланган.\nҲозирча Матвиенконинг президент Шавкат Мирзиëев билан учрашишига оид расман хабар берилмади.


Ёши улуғларни қадрлаш - Hidoyat.uz\nЁши улуғларни қадрлаш\nАсосий саҳифа Мақолалар Ёши улуғларни қадрлаш\nЧоп этилди Iyul 7, 2019 Ёши улуғларни қадрлашda fikr bildirishni o'chirish\nЁш авлод турмуш синовларида тобланиб, катта ҳаётий тажрибага эга бўлган, теран ақлли, тақволи, улуғ кишилар кўмаги ва маслаҳатига доим эҳтиёж сезади. Меҳнатсевар, ҳалол-пок, диёнатли, эл иши учун фидойи инсон бўлиб улғайишни истаган ҳар бир ўғил-қиз кексалар ҳаётий тажрибасидан албатта фойдаланиши лозим. Шунинг учун орамизда катталарнинг борлиги улуғ неъматдир.\nИнсон ҳаёти мевали дарахтга қиёс этилади. Чунки дарахт бир мавсумнинг ўзида куртаклар тугади, гуллайди, кўпдан-кўп мевалар қилади. Кексалик эса худди мевалари пишган боққа ўхшайди.\n– Нега ҳадеб ўғлингга насиҳат қилаверасан? – деб сўрашди.\n– Кексаларнинг насиҳатлари ёшлар учун боғбон ниҳолни тарбия қилгани кабидир, – дея жавоб берди Луқмони Ҳаким.\nИнсон дунёга келиб ўсади, улғаяди, умргузаронлик қилади. Кечаги гўдак бугун йигит, бўй етган қиз. Вақт ўтиши билан, насиб этса, ҳар бир инсон қарилик ёшига етади, бу – ҳаёт қонунияти.\nҚарияларни эъзозлашга динимизда алоҳида эътибор берилган. Имон-эътиқодли, ихлосли ва нуроний кексаларнинг фазилатларини билиш ҳамда уларнинг ҳақларини адо этиш бошқалар учун вожибдир. Бундай хайрли ишлар Пайғамбаримизнинг (соллаллоҳу алайҳи ва саллам) суннатларига мувофиқдир. У зот кишиларга кексаларнинг фазилатларини билдириб, уларнинг ҳақларига риоя этишни шарт қилганлар.\nИмом Термизий Анасдан (розияллоҳу анҳу) ривоят қилган ҳадиси шарифда Муҳаммад (соллаллоҳу алайҳи ва саллам) кексаларни улуғлаш ҳақида бундай деганлар: “Ёш йигит кекса кишини ёши улуғлиги учун ҳурмат қилса, Аллоҳ таоло уни ҳам кексайганида ҳурмат қилинадиган инсонлар қаторига қўяди”.\nБир йигит бобосига дерди: “Бобожон, мен ҳам сизнинг ёшингизга етсам дейман…” “Илоё, ниятингга ет, болам, узоқ яшай десанг, кексаларни ҳурмат қил…” деди бобоси.\nКексаларга ҳурмат халқимизнинг азалий ибратли қадриятларидан ҳисобланади. Ҳукуматимиз истиқлол йилларида қарияларни улуғлаш борасида бир талай хайрли ишларни амалга оширди. Жумладан, 2002 йил мамлакатимизда “Қарияларни қадрлаш йили” деб эълон қилиниб, ёши улуғ кишиларга ҳурмат ва эътибор янада кучайтирилди. Шунингдек, 9 май куни юртимизда “Хотира ва қадрлаш куни” деб белгиланди. Ушбу байрам шарофати билан кекса отахону онахонларимиз халқимиз эъзозида бўлиб, моддий ва маънавий жиҳатдан қўллаб-қувватланади. “Хотира ва қадрлаш” куни юксак ахлоқнинг ёрқин бир кўриниши, ҳавас қилса ярашгулик байрамга айланди. Бу кун тарихнинг оғир синовларини бошдан кечирган, фидокорона меҳнат қилган табаррук ёшдаги отахон, онахонларимизга ҳурмат ва эҳтиром кўрсатиш айёмидир. “Қадр кўрсатган қадр топади” – халқимизнинг доно ҳикмати ҳам шуни таъкидлайди.\nҚадрлаш ўзликни англаш демакдир. Бу сўз замирида имон бутлиги, одоб-ахлоқ, аждодлар мероси, шунингдек, атрофимиздаги инсонларга чуқур ҳурмат мужассам.\nЮртбошимиз ташаббуслари билан ҳар йили 31 август куни Тошкент шаҳридаги “Шаҳидлар хотираси” майдонида нуроний отахонлар, меҳнат фахрийлари ва маҳалла оқсоқолларига дастурхон ёзиш, уларнинг кўнгилларини шод қилиш яхши анъанага айланди.\nМуҳтарам Президентимиз кўрсатмаларига мувофиқ, 2011 йилда жаҳонда саккизинчи бўлиб мамлакатимизда ҳаракати йўлга қўйилган замонавий тезюрар поездда дастлаб нуроний отахону онахонлар, кекса меҳнат фахрийлариларининг дилларини хушнуд этиш ва дуоларини олиш мақсадида Самарқандга зиёрат сафари уюштирилди. Бу тадбир ҳам қарияларга ҳукуматимиз даражасида кўрсатилаётган эътиборнинг ёрқин ифодаси бўлди.\nИслом дини доимо катта ёшли кишиларни ҳурмат қилишга чорлаб келган.\nАбу Довуд ва Имом Термизий Амр ибн Шуайб отасидан, у эса бобосидан (розияллоҳу анҳум) ривоят қилган ҳадиси шарифда: “Кичикларга раҳм-шафқатда, катталарга ҳурмат-иззатда бўлмаган киши биздан эмасдир”, дейилган.\nАбу Довуд Абу Мусодан (розияллоҳу анҳу) ривоят қилади. Пайғамбаримиз (соллаллоҳу алайҳи ва саллам): “Мусулмон мўйсафид, Қуръонни ёд олиб, унда ҳаддидан ошмаган ва уни тарк қилмаган қори ҳамда одил подшоҳни ҳурмат қилиш Аллоҳ таолони улуғлаш кабидир”, дедилар.\nУшбу ҳадиси муборакда баён қилинган сифатлар халқимиз онгига сингиб кетган, миллий қадриятларимизнинг ажралмас қисмига айланган. Лекин ҳозирги кунда айрим ота-оналар ва мураббийлар болаларда мазкур сифатлар шаклланишига алоҳида эътибор қаратмаяптилар. Оқибатда, баъзи ёшларда кексаларни ҳурмат қилмаслик ҳолатлари учрамоқда. Афсус, баъзи ғўр ёшлар назарида қариялар дардисардек, ортиқчадек туюлади. Бирор даврага кирган отахонни ёки автобусга чиққан қарияни кўрган нодон ёшлар “уфф” тортишади. “Қариганида уйида жимгина ўтирса бўлмасмикан-а?” дея хато ўйлашади.\nҲаётнинг аччиқ ва ширин томонлари бор. Қариялар эътибор, меҳр-мурувват ва шафқатга муҳтож бўлишади. Бундай инсонларга эътиборли бўлмоқ лозим. Чунки уларнинг умри меҳнат билан ўтган, энди кексалик боис ишга ярамай, хасталаниб, куч-қувватдан қолганлар. Жамият ва она Ватан равнақи учун ҳисса қўшган, оилани оёққа турғазган, ўғил-қизлар ўстириб, едириб-ичирган, оилам, болам-чақам деб, елиб-югурганлар ҳам шулар.\nКексаликнинг касаллик, кўз хираланиши, оёқ-бел оғриши, кучдан қолиш, аввалги куч-қувватнинг сусайиши, қадамнинг майда бўлиб қолиши каби муайян мушкулотлари ва мураккабликлари бор. Лекин қарилик палласида кишилар ҳаётга ўзгача нигоҳ билан боқади. Сўзлар салмоқли, нигоҳлар вазминлик касб этади. Ҳаётда кўп тажриба орттирган кишилар ювош ва мулойим бўлиб қоладилар. Кекса одам заифлашиб, ўзи ва ўзгаларга мулойимлик истайди. Уларга нисбатан асосан уч ҳолатда мулойимлик зарур: ширин муомалада, тансиқ таом тайёрлашда ва юмшоқ ўрин тўшашда.\nИмом Муслим Ибн Умардан (розияллоҳу анҳу) ривоят қилган ҳадиси шарифда Набий (соллаллоҳу алайҳи ва саллам): “Тушимда мисвок ишлатаётган эдим. Икки киши келди, бирининг ёши катта эди. Мен мисвокни кичигига узатдим, шунда менга: “Каттага бер”, дейилди. Мен ёши каттасига бердим”, дедилар.\nЮқоридаги ҳадиси шарифдан ёши улуғларни ҳурматлаш кераклиги ҳақида хулоса чиқариш мумкин.\nЁши улуғларнинг ҳурматини жойига қўйиш дейилганида, ҳар ишда улардан маслаҳат сўраш, йиғинларда юқорироқ жойга ўтқазиш, таомга улардан кейин қўл узатиш кабилар тушунилади. Ушбу фазилатлар Расули акрамнинг (соллаллоҳу алайҳи ва саллам) “Инсонларни ўз ўрнига ўтқизинглар”, деган ҳадисларига мувофиқдир.\nМаймун ибн Абу Шабиб (розияллоҳу анҳу) ривоят қилади: «Ойшанинг (розияллоҳу анҳо) ёнларидан бир тиламчи ўтди. Шунда ҳазрат Ойша унга бир бўлак нон бердилар. Бир оздан сўнг чиройли кийинган бир киши ўтиб қолди. Ойша онамиз уни ўтқизиб, нон едирдилар. Шунда Ойшадан (розияллоҳу анҳо) “Нега бундай қилдингиз?” деб сўрашди. Ҳазрат Ойша Расулуллоҳ (соллаллоҳу алайҳи ва саллам): “Инсонларни ўз ўрнига ўтқизинглар”, деганлар” деб жавоб бердилар» (Имом Абу Довуд ривояти).\nУшбу ҳадисни Шиҳоб ибн Уббод элчилардан эшитган қуйидаги воқеа ҳам қувватлайди: “Биз Расулуллоҳ (соллаллоҳу алайҳи ва саллам) ҳузурларига келганимизда, жуда хурсанд бўлдилар. Бизга кенг жой қилдилар ва у ерга ўтирдик. Ул зот бизга қараб: “Сизларнинг бошлиқларингиз ва улуғларингиз ким?” дедилар. Биз Мунзир бин Оизга ишора қилдик. Мунзир яқин келганида кишилар унга жой берди. Мунзир Пайғамбаримизнинг (соллаллоҳу алайҳи ва саллам) олдиларига келди. Ул зот уни ўнг томонларига ўтқиздилар ва унга ҳурмат кўрсатдилар”.\nУшбу ўринда жамоа улуғларини ҳурматлаш ва алоҳида эҳтиром кўрсатиш лозимлиги баён қилинмоқда. Халқимизда “Минг қўшчига бир бошчи” деган ҳикматли нақл бор. Азал-азалдан аждодларимиз ҳам ораларидан ҳар томонлама билимдон, оқил, фаҳму фаросати теран ва одил кишини ўзларига бошлиқ этиб, унга бўйсунганлар. Аждодларимиз ушбу фазилатларни фарзандларига ҳам сингдиришган. Азиз устоз ва мураббийлар ҳам ўғил-қизларга таълим-тарбия беришда ушбу сифатларни шакллантиришга алоҳида эътибор қаратсалар, мақсадга мувофиқ бўлади.\nЁши улуғлардан кейин…\nСаҳобаи киромлар овқат ейишни Муҳаммад пайғамбаримиздан (соллаллоҳу алайҳи ва саллам) кейин бошлардилар. Аввал у зотга ўнг томондан яқин ўтирган киши таомга қўл узатар эди. Бу одат Набий (соллаллоҳу алайҳи ва саллам) кўрсатмаларига биноан суннат ҳисобланади. Улуғларни ҳурматлаш ва ҳар бир яхши ишни ўнгдан бошлаш инсон хулқини гўзаллаштириб, унга зийнат беради.\nЖамоат намозида кексаларни олдинги сафга ўтказиш, суҳбатда аввал улуғларни тинглаш, фикр-мулоҳазаларини эътиборга олиш лозим.\nАбу Масъуддан (розияллоҳу анҳу) ривоят қилинган қуйидаги ҳадиси шарифда бундай дейилади: Расулуллоҳ (соллаллоҳу алайҳи ва саллам) намоз олдидан елкаларимизни силаб: “Тўғри бўлинглар, ҳар хил (қийшиқ) бўлманглар, агар турли хил бўлсанглар, қалбларингиз турлича бўлади. Менга сизлардан балоғатга етган ва оқилларингиз яқин бўлишса, сўнг уларга яқинлар, сўнгра уларга яқинлар…”, дедилар (Имом Муслим ривояти).\nАллоҳга шукр, мустақиллик шарофатидан юртимизда кўплаб масжидларда намозхонлар тоату ибодатларини эмин-эркин адо этмоқдалар. Аммо бундай улуғ неъматлар қадрини тўла англамаган баъзи ғўр ёшлар ҳам учраб туради. Бир мўйсафид бундай ҳикоя қилади: «Кексаликнинг ўзига яраша гашти, ҳузур-ҳаловати бор, албатта. Фарзанду набиралар қўлларини кўксига қўйиб “Лаббай, бобожон” дея хизматга шай туришлари, келин-қизларнинг тансиқ таомлари, ҳовли-жойларни озода тутишлари, ёшларнинг ҳурмат-эътибори ва эъзозлашларини кўриб, шундай фаровон кунларда кексалик неъматини берган Яратганга чексиз шукроналар айтаман. Қалбим сурурга тўлиб, ёшларимиз ҳақига дуолар, Парвардигорга ибодат қилиш мақсадида доим масжидга қатнайман. Лекин баъзи ҳолатлар мени ранжитади. Қариялар жисмонан заиф ва қалби нозик бўлади. Айрим ёшлар эса уларнинг ҳолатини ҳис қилмай, ўтирганингизда орқадан туртиб ўтса, хафа бўласан киши. Имом-домла неча бор: “Қарияларни олдинги сафга ўтқизайлик”, дея таъкидласа ҳам, кексаларга эътибор бермайдиган айрим ёшларни кўриб ачинаман. Аммо кўплар ёши улуғларга эҳтиром кўрсатиб, юксак одоб билан: “Ҳожи ота, ҳақимизга бир дуо қилинг, биз ҳам юртимиз ва халқимизга хизмат қилиб, элнинг ҳурматига мушарраф бўлиб, сиздек нуроний бўлиб юрайлик”, деганларида кўзларимда ёш қалқийди».\nЁшлар кексаларга нисбатан юксак одоб, чексиз ҳурмат ва ширинсўз ила муносабатда бўлишлари лозим. Абу Умомадан ривоят қилинган ҳадиси шарифда бундай дейилади: “Уч тоифа кишиларни: мусулмон қария, олим ва одил подшоҳни фақат мунофиқ инсон ҳурмат қилмайди”, дедилар (Имом Табароний ривояти).\nУшбу ҳадиси шарифдан ёши катталарни ҳурматлаш, эҳтиром қилиш фазилат экани тушунилади. Мураббийлар ёшлар қалбида яхши хулқларга муҳаббат уйғотишлари ва уларни шундай фазилатлар соҳиби бўлишга ундашлари лозим. Қуйида чиройли одобнинг кўринишлари ҳақида баён қиламиз.\nМеҳмон ёки катта ёшли киши келганида бошқаларнинг ўрнидан туриб кутиб олиши одобдандир. Бу фазилат ҳақида фарзандларга таълим бериш ва шунга одатлантириш лозим.\nОйша (розияллоҳу анҳо): “Йўл кўрсатиш, бошқариш ва йўналтириш бўйича Расулуллоҳга (соллаллоҳу алайҳи ва саллам) ўхшайдиган бирор кишини кўрмадим. Расули Акрам қизлари Фотимага (розияллоҳу анҳо) туриш ва ўтиришда ҳам ўрнак эдилар. Агар Фотима Пайғамбар (соллаллоҳу алайҳи ва саллам) ҳузурларига кирса, у зот ўринларидан туриб, пешоналаридан ўпиб, ўринларига ўтқизардилар. Пайғамбар (соллаллоҳу алайҳи ва саллам) ҳам Фотима (розияллоҳу анҳо) олдига кирсалар, у ҳам ўрнидан туриб, ўринларига ўтқизар эди”, дедилар (Имом Бухорий, Абу Довуд ва Имом Термизий ривояти).\nАбу Ҳурайрадан (розияллоҳу анҳу) ривоят қилинган ҳадисда бундай дейилган: “Пайғамбар (соллаллоҳу алайҳи ва саллам) биз билан суҳбатлашардилар. Агар ўринларидан турсалар, биз ҳам турар эдик” (Насоий ва Абу Довуд ривояти).\nУмар ибн Соиб ривоят қилади: “Расулуллоҳ (соллаллоҳу алайҳи ва саллам) ўтирганларида оталари (эмизиш жиҳатдан) келди, кийимларининг бир қисмини тўшадилар, у киши унга ўтирди. Сўнгра оналари (эмизган) келди, кийимларининг бошқа томонидан бир қисмини қўйдилар, оналари унга ўтирди. Сўнгра эмикдош укалари келди. Шунда Расулуллоҳ (соллаллоҳу алайҳи ва саллам) ўринларидан туриб, олдиларига ўтирғиздилар” (Абу Довуд ривояти).\nИмом Бухорий ва Имом Муслим ривоят қилишган ҳадиси шарифда бундай дейилади:\nСаъд ибн Муоз масжидга яқинлашганида Пайғамбар (соллаллоҳу алайҳи ва саллам) ансорларга: “Улуғлар ёки солиҳ кишилар келганида ўринларингиздан туринглар”, дедилар.\nКаъб ибн Молик бундай ривоят қилади: «Мен Расулуллоҳни (соллаллоҳу алайҳи ва саллам) излаб масжидга бордим. Одамлар олдимга тўда-тўда бўлиб келиб: “Аллоҳ тавбангни қабул қилгани билан табриклаймиз”, дедилар. Масжидга кирдим. Набий (соллаллоҳу алайҳи ва саллам) атрофларида одамлар ўтирганди. Талҳа ибн Убайдуллоҳ ўрнидан туриб келиб, мени қучоқлади ва табриклади».\nУламолар ушбу ҳадисни аҳли илм ва аҳли фазл киши келса, маросимларда ўриндан туриш жоизлигига далил қилдилар. Аммо Пайғамбар (соллаллоҳу алайҳи ва саллам) ўзини улуғ санайдиган, ўз шахсияти учун одамлар туришларини қасд қилган, хос сифатга тақлид қилган кимсалар келганда туришдан қайтарганлар. Бу сифат, яъни баъзи кишилар йўл тутгани каби айримларни улуғлаш ва у кишининг фахрланиб ўтириши ҳамда одамлар унинг атрофида тик туришлари кибрдандир.\nФарзанд кексаларни ҳурмат қилиш ва мўйсафидларни эъзозлаш орқали маънан юксалади. Ёшлигидан катталарни ҳурматлашга ўрганган одам илм, фазилат ва мақом жиҳатидан ўзидан юқори бўлганларни эъзозлайди.\nМураббий фарзандга бошқаларни ҳурматлаш ва уларга яхшилик қилишни ўргатса, фарзанд ҳаёти давомида фазилатли кишиларни улуғлашга ва мўйсафидларни ҳурматлашга интилади. Кексаликка етганлар бор, етмаганлар бор. Қарияларнинг кўнглини чоғ этиб, уларнинг дуосини олганлар асло кам бўлмайди, ниятига етади.\nРасулуллоҳ (соллаллоҳу алайҳи ва саллам): “Инсон фарзанди яратилганида ёнида ўлимнинг тўқсон тўққиз сабаби ҳам бирга бўлади. Агар у ушбу сабаблардан халос топиб яшаса, унга кексалик насиб этади”, дея марҳамат қилганлар.\nБу ҳадис ҳам инсонни фикрлаш, тафаккур қилишга чорлайди. Чунки ёнимизда, маҳалламизда хокисор бўлиб юрган қариялар мана “шу сабаблардан халос топиб” яшаган кишилардир. Шунинг учун ҳам Пайғамбар (соллаллоҳу алайҳи ва саллам): “Катта ёшдагилар билан суҳбатда бўлинглар, уламолардан масалалар сўранглар ва ҳукамолар билан аралашиб туринглар”, деб айтганлар. Унутмайлик, имон-эътиқодли қариялар бўлган жойда ёшлар яхши, чиройли тарбия топадилар. Бу фикрни халқимиздаги бир урф-одат билан далиллашимиз мумкин. Диёримизнинг кўп ҳудудларида совчилар ёки куёвнинг ота-оналари қиз, яъни келин бўлмишнинг оиласида ёши улуғ кишилар борлигини суриштиришади. Агар оилада кексалар бўлса, қиз яхши тарбия топган, деб ҳисоблашади. Албатта, бу ҳаётда кўп синалган ҳолатдир.\nБу дунёда инсонни қилган яхшиликларию эккан дарахтлари, вояга етказган фарзандлари, тарбиялаган шогирдлари улуғлайди.\nСаҳобаи киромларнинг бир-бирларига нисбатан юксак ҳурмат ва гўзал ахлоқлари қалбни тўлқинлантириб, кўзларни ёшлантиради. Бу қадар тавозеъ, бу қадар қадр-қиммат, аҳли илмлар ва аҳли фазлларнинг мақомларини бу қадар олий ўринга қўйиш муборак ва соф динимизнинг муҳим кўрсатмаларидан экан. Бу фазилат кишиларнинг одоб-аҳлоқларини назокат ила сайқаллайди, камолот сари етаклаб, сурату сийратини зебу зийнатга тўлдиради. Бир киши ўзини лол қолдириб, таажжубга солган бундай воқеани сўзлаб берган эди:\n«Шариату тариқат илмларида пешво устозимиз билан бир жойда меҳмон бўлдик. Хонадон дарвозасидан қадам қўйишимиз биланоқ ҳовлидаги ажиб орасталик эътиборимизни тортди. Хушманзара ҳовлига сувлар сепилган, анвойи райҳону турли-туман гуллар очилган, покизалик ва озодалик барқ уриб турарди. Хонадон соҳиби нурюзли чеҳраси ва табассум ила пешвоз чиқиб: “Хуш келибсиз, азиз меҳмонлар, қадамларига ҳасанот”, дея илиқ кутиб олиши эса хуш кайфиятимизга янада кўтаринкилик бахш этди. Меҳмонхонага жойлашдик, одатий Қуръон тиловати ва ҳол-аҳвол сўрашиб бўлганимиздан сўнг, хонага эгнидаги бош-оёқ ораста либослари ўзига жудаям ярашиб турган, чамаси олти ёшли бола, қўлларини кўксига қўйганча “Ассалому алайкум ва роҳматуллоҳи ва баракатуҳ”, дея салом бериб кирди. Юқоридан жой олган устозимиз ҳузурларига бориб, қўлларидан ўпиб: “Устоз, менинг ҳақимга бир дуо қилинг, мен ҳам сиздек улуғ олим бўлай”, дея жажжи қўлларини дуога очди. Устоз бу нурли гўдак ҳақига дуо қиляптилар, қани энди бизларнинг кўзларимиз ёшдан тийилса. Дуодан сўнг барчамизнинг қалбларимизни тотли бир ҳайратга тўлдириб, ўзи кичик, аммо одобу тарбияси юксак бўлган бола эҳтиром билан чиқиб кетди. Бир неча дақиқалар ичида бизларга бир умрга татигулик сабоқ, олам-олам завқу ҳавас бериб, ўзи билмаган ҳолда бир илм ўргатиб кетди».\nДарҳақиқат, бу бир улкан илм эди. Бу борада келтирилган ҳадислар денгиздан бир томчи, холос. Мураббийлар фарзандларни шундай азиз хулқ ва юқори одобга одатлантиришлари лозимдир. То фарзандларимиз катта ёшлиларни ҳурматлаш, олимларни улуғлаш ҳамда бошқалар билан муомалада тўлиқ тавозеъ ва юксак хулқли бўлиб улғайсинлар.\nМураббийлар фарзанднинг ўриндан туриб кутиб олиш одоби билан хулқлантиришда икки муҳим жиҳатга эътибор беришлари лозим бўлади:\n– чуқур ғулувга кетмаслик;\n– Ислом шариати буюрганидан зиёд қилмаслик. Масалан, ўриндан тураётганда эгилиб туриш каби ҳаракатлар билан чегарадан чиқмаслик керак.\nБу бошқаларнинг ҳуқуқларини сақлашдаги Ислом дини белгилаб қўйган муҳим қоидадир. Мураббийлар фарзандларни шу қоида асосида тарбиялаб, уларни бу чиройли амалларга одатлантирмоқлари учун аввало ўзлари амаллари билан кўрсатиб бермоқлари лозим. Ҳатто фарзанд кексаларни ҳурмат қилиш ва мўйсафидларни эъзозлашда поғонама-поғона кўтарилиб боради. Ёшлигиданоқ ўзидан катта ёшдагиларнинг ҳақларини тушунади ҳамда илм, фазл ва ўрин жиҳатидан ўзидан юқори бўлганларни иззат-ҳурмат этиш одобларини ҳам фаҳмлайди.\nШубҳасиз, мураббий бошқаларни ҳурматлаш ва уларга яхшилик қилиш сабабларини ва бу эзгу одат хосиятидан келадиган яхшиликларни ўргатса ва энг асосийси, сингдира олса, фарзанд мажбуран ёки зарурат юзасидан эмас, балки чин қалбидан бу зийнатли амални бажаради. Фазилатли кишиларни улуғлашга ва мўйсафидларни ҳурматлашга астойдил ҳаракат қилади. Бу одоб инсонни улуғлаш ва эҳтиром қилишнинг энг юксак поғонасидир. Аждодларимиз бу улуғвор хислатларни қалбларига мустаҳкам жойлаб, каттаю кичикка ўз ўрнида қўллай билганлар. Бу борада собитқадамликлари боис Ислом умматлари ичра маънавият ва маърифатнинг юқори чўққиларини забт этдилар. Бугунги ёшларимизга Исломдаги тарбия хусусиятларини тушунтирадиган, санаб ўтилган одобларни уларнинг онгу қалбларига нозик йўл ила етказа оладиган даражадаги ота-оналар ва мураббийлар бўлиши жуда зарурдир. Ана шундай руҳда вояга етган фарзанддан аввало ота-она ва бутун жамият манфаат кўради.\nАмали сўзига мос бўлсин


Москвада Ҳайит намозига 150 минг одам йиғилди\n07 май 2021, Тошкент вақти: 14:55\n26 октябр куни Москвада ёға бошлаган қор ва ёмғирга қарамасдан намозга йиғилган мусулмонлар 4 та масжид ва махсус ажратилган 3 та майдонда намоз ўқиди.\n26 октябр куни ҳаво ҳароратининг 0 даража атрофида бўлгани ва қор аралаш ёмғир ёғаётганига қарамасдан, Москва масжидлари ҳамда байрам намози учун махсус ажратилган учта майдон намозхонлар билан тўлиб-тошди.\nҲайит намози ўқиладиган пойтахт масжидлари ва майдонлар атрофидаги кўчаларда транспорт ҳаракати Йўл ҳаракати хавфсизлиги хизмати ходимлари томонидан чекланди.\nМосква Жоме масжидига туташган кўчалар эса полиция томонидан вақтинчалик тўсиб қўйилди.\nОдатдагидек, диний ибодатга бош бўлган Россия Муфтийлар кенгаши раиси Равил Ғайнуддин барча мусулмонларга табрик йўллаб, диндорларни ахлоқ-одоб ва атрофдагиларга ҳурматни сақлашга чақирди.\n- Бу байрам бизни яхши бўлишга, бировни ҳурмат қилишга ва тинчликни қадрлашга ўргатади. Биз, диндорлар биродарлармиз. Бир-бирларимизни ҳурмат қилишимиз керак. Ахир қурбонлик келтирилаётган молнинг учдан икки қисми камбағал, ночор, муҳтож ва қўшниларга тарқатилиши бизни Оллоҳ ва яқинларимизга яхшилик қилиш йўлида тарбиялайди, деди муфтий Равил Ғайнуддин.\nМосквада мусулмонлар Қурбон Ҳайити намозини ўқишди\nЎз нутқида, Россия бош муфтийси, Москванинг деярли ҳар бир округида биттадан масжид қурилиши зарурлигини яна бир бор таъкидлади.\n- Мусулмонлар ўзларига бўлган бундан-да юқорироқ ҳурматга сазовор. Уларга пойтахтнинг ҳеч бўлмаганда, ҳар битта округида масжид қуришга ижозат берилиши керак. Ўнлаб видео камералар бунга гувоҳ: одамлар бугун трамвай йўлаклари, йўллар, тротуарларда ёмғир ва қор остида ибодат қилмоқдалар, дея Москва мусулмонлари истакларини билдирди муфтий Равил Ғайнуддин.\nУ, шунингдек, Москвани “2 миллиондан ортиқ мусулмон яшаётган улкан мегаполис”, деб таърифлади.\nЭски биноси бузилиб, бир неча йилдан бери янгиси қурилаётган Москва Жоме масжиди ён-атрофидаги кўчаларга жамланган мусулмонларга муфтий Россия президенти Владимир Путин, бош вазир Дмитрий Медведев, Федерация Кенгаши раиси Валентина Матвиенко, Москва мэри Сергей Собянин ҳмда бошқа давлат ва жамоатчилик арбоблари номидан юборилган табрикларни ўқиб эшиттирди.\nРоссия Ички ишлар вазирлигига кўра, пойтахтдаги байрам маросимлари иштирокчилари тинчлигини 3 мингдан зиёд полиция ва ҳарбий сақлаётгани, мусулмонлар йиғиладиган барча йирик масканларда металл детектори мосламалари ўрнатилган.\nТинчлик ва тартибни сақлашга кўп сонли полиция ва ҳарбийлар қисмлари ташланганига қарамасдан, айрим хабарларга кўра ҳайит намозидан қайтаётган мусулмонлар орасида тиқин юзага келган ва диндорларнинг Тинчлик проспектига чиқиб кетиши натижасида трасса бироз муддатга тўсиб қўйилган. Айрим оммавий ахборот воситаларида бу воқеанинг ҳатто видеотасвири узатилди.\nЛекин бу хабар Москва Ички ишлар мутассадилари томонидан тасдиқланмади: видео шу йил ёзда Рамазон ҳайити вақтида олингани аниқланди.\nМосквадан ташқари, Подмоскове ва Москва вилоятининг 18 шаҳри, 2 қўрғони, жумладан, Балашиха, Коломна, Митишчи, Нарофоминск, Подолск, Сергиев Посад, Солнечногорск, Пушкино ва бошқалар ҳудудларда ҳам мусулмонларнинг намоз ўқиши учун махсус жойлар тайёрлангани хабар қилинди.\nҚурбон ҳайити арафасида Россия Муфтийлар кенгаши раиси шайх Равил Ғайнуддин Озодликка берган эксклюзив интервюсида масжидлар қўрилиши масаласи билан биргаликда, шаҳарда қурбонлик келтиришнинг янги қоидалари жорий қилинганини маълум қилди.\n- Агар, Қурбон ҳайит кунида, ҳайит намози ўқилганидан сўнг мусулмонлар ўзлари топган қурбонликларини шаҳар ўртасига келтириб, масжиднинг ён-атрофларида, очиқдан очиқ жойларда қон тўкишга киришсалар, бу ҳол албатта бизнинг қўшниларимиз бўлган рус халқини нафратлантиради.\nБундай ҳоллар лекин кузатилди... Шунинг учун “Ислом дини вахшийлар, қонхўрлар дини!”, деб мусулмонларга, юртдошларга шундай муносабат пайдо бўлишига мусулмонларнинг ўзлари сабабчи бўлмоқда. Шунинг учун, бундай ҳолларни тугатиш учун биз мол сўйиш учун махсус жойларни ташкиллаштирдик, деди муфтий Равил Ғайнуддин Озодлик билан суҳбатда.\nШайхнинг сўзларига кўра, бу йил Россия пойтахти ҳокимияти ва Диний бошқарма қарори билан қурбонлик келтирилаётган молларни сўйиш учун Москва атрофида 20 га яқин махсус кушхоналар ташкил қилинган.\nКушхоналардан энг йириги Москва вилояти Подолск тумани Сатино-Татарское қишлоғида ташкил этилган.\nШунингдек, “Ҳалол” маркаси остида гўшт маҳсулотлари кўплаб йирик савдо дўконларида сотилиши йўлга қўйилди.\nМоскванинг Марказий округи маъмурияти хабарига кўра, пойтахт марказидаги масжидлар атрофида Қурбон байрам куни алкогол махсулотларни сотиш ҳам тақиқланди.\nРоссия Федерациясининг Бошқирдистон, Татаристонда 25 октябр куни, Қабардин-Болқор, Қорачой-Черкес, Чеченистон, Доғистон, Адигея ва Ингушетия республикаларида 26 октябр куни Қурбон ҳайити дам олиш куни, деб эълон қилинган.\n2011 йилда Москвада нишонланган Қурбон ҳайитига, Россия Ички ишлар бошқармаси маълумотига кўра, жами 170 минг одам йиғилган.


Бу сафарги мактуб инобатга олинадими?\nШайбон Бир гуруҳ журналистлар Ўзбекистон ички ишлари вазири Зокир Алматовга мактуб йўллаб, уни 3 май куни Тошкентда ўтказилган пикет иштирокларининг калтакланиши ва бошқа бир қанча масалалар юзасидан мулоқотга чақирди.\nБундан бир қанча вақт муқаддам журналистларнинг Интернетда Сафар Абдуллаев имзоси билан эълон қилинган мақолаларга изоҳ сўраб ёзган шундай мактубидан кейин ички ишлар вазири ўринбосари Алишер Шарафуддинов улар билан мулоқот ўтказганди.\nХўш, бу сафар ички ишлар вазири навбатдаги мулоқотга рози бўладими ёки мактубда айтилган масала моҳиятидан келиб чиқиб, мулоқотга кўнмайдими?\n“Озод овоз” сўз ва фикр эркинлигини қўллаб-қувватлаш ташкилоти раҳбари Бобомурод Абдуллаев фикрича, вазирнинг ўзи мулоқотга кўнмаса-да, унинг ходимларидан бири мактубда кўтарилган масалалар юзасидан журналистлар билан учрашиши мумкин. Лекин Ички ишлар вазирлигининг мамлакатдаги мақомидан келиб чиқилса, учрашув бўлмаслиги эҳтимоли каттароқ.\nМактуб муаллифларидан бири, Уруш ва тинчликни ёритиш институтининг (Буюк Британия) Ўзбекистондаги вакиласи Галима Бухорбоева вазирлик бу таклифни эътиборсиз қолдириши мумкинлигидан хавотир билдирди.\nМустақил кузатувчи Алимардон Аннаев ҳам вазирлик журналистлар таклифини ижобатсиз қолдириши ҳақиқатга яқин эканини таъкидлади.\n“Одамларнинг оддийгина маиший ҳуқуқлари паймол этилишидан кўриниб турибдики, журналистларнинг бу галги талаби чучварани хом санаш билан баробардир. Қолаверса, Зокиржон Алматовга боғлиқ бўлмаган жиҳатлар бор. Шунинг учун учрашувни вазирнинг тепасида турган одамдан талаб қилиш керак”, - деди А.Аннаев.


Ўйнанг, совринлар ютиб олинг ва медиа саводхонликни оширинг - Anhor\nAnhor Все посты Ўйнанг, совринлар ютиб олинг ва медиа саводхонликни оширинг\nЎйнанг, совринлар ютиб олинг ва медиа саводхонликни оширинг\nМарказий Осиё ёшларининг медиа саводхонлигини мустаҳкамлаш учун QLEVER платформаси ишга туширилди, у таълим ва интерфаол ўйинларни таклиф этади. Ушбу бепул платформа компьютер ва Android тизимида ишлайдиган мобил телефонларга юклаб олиш учун очиқ. QLEVER Қирғизистон, Қозоғистон, Ўзбекистон ва Тожикистонда душманлик тилига, ёлғон ахборот тарқатиш ва фейкларга чидамлиликни ҳамда Марказий Осиё (МО) ёшларининг танқидий фикрлаш ва медиа саводхонлигини мустаҳкамлашга йўналтирилган. Ўйинлар мазмуни МО нинг тўртта мамлакати – Ўзбекистон, Қирғизистон, Қозоғистон, Тожикистон медиа ҳудудини мониторинг қилиш натижаларига асосланган. Ёшлар ўйинларни ўйнаган ҳолда баллар ишлаб олиши ва уларни мобил бирликлар ва совринларга алмаштириши мумкин.\nQLEVER платформаси “Марказий Осиё ёшларининг танқидий фикрлашини ошириш учун медиа ва ахборот саводхонлиги” лойиҳаси (BRYCA лойиҳаси) доирасида Европа Иттифоқининг молиявий кўмагида ишлаб чиқилган. Платформа IREX Europe (Франция), Замонавий журналистикани ривожлантириш маркази (Ўзбекистон), ОАВни қўллаб-қувватлаш маркази (Қирғизистон), MediaNet Халқаро журналистика маркази (Қозоғистон) ва “Гурдофарид” жамоат ташкилоти (Тожикистон) ноҳукумат ташкилотлари гуруҳи томонидан яратилди.\nЎйинли тажрибадан мақсад МО мамлакатлари ёшларининг муҳим кўникмаларини ҳамда ўз чидамлилиги ва хавфсизлиги учун фейк ахборот ва душманлик тилини аниқлаш методларини мустаҳкамлашга ёрдам беришдан иборат. Минтақада медиа саводхонлик даражаси юқори эмас. Кўп ҳолларда жамият демократик жамиятда медианинг роли ва жавобгарлиги ҳақида чуқур билимларга эга эмас. Бутун дунёдаги каби Марказий Осиё ёшлари асосан онлайн-ресурслар ва ижтимоий тармоқлардан олинган ахборотга ишонади. Бунда анъанавий медиа ресурслар интернетда душманлик тили ва ёлғон ахборотга муқобил бўлолмайди. Натижада, жамият манипуляцияларга дучор бўлмоқда.\nЭнг қийини ёшларни, айниқса узоқ қишлоқ ва шаҳар жойларида истиқомат қилувчи заиф камбағал тоифадаги одамларни таълим тадбирларига жалб этиш. Кўп ҳолларда бундай ёшлар анъанавий таълим дастурларига боришни истамайди ва одатда, улар билан онлайн ишлашга мотивацияси йўқ.\nQLEVER ўйин платформаси инновацион ва интерфаол ўйинлар ва ёшларни совринлар (мобил бирликлар, смартфонлар) билан мотивациялаш орқали муаммонинг эҳтимолий ечимини таклиф этади. Шундай қилиб, мақсадимиз минглаб заиф ёшларга эришиш ва уларнинг айниқса, ижтимоий тармоқлардаги душманлик тилига, тарғиботга ва ёлғон ахборотга турғунлигини оширишдан иборат.\nQLEVER платформасини мобил телефонлар учун Google Play Market да юклаб олиш мумкин, шунингдек у онлайнда ҳам мавжуд.\nУшбу лойиҳа Европа Иттифоқи томонидан молиялаштирилмоқда ва IREX Europe, ОАВни қўллаб-қувватлаш маркази (Қирғизистон), MediaNet Халқаро журналистика маркази (Қозоғистон), Замонавий журналистикани ривожлантириш маркази (Ўзбекистон) ва “Гурдофарид” жамоат ташкилоти (Тожикистон) томонидан амалга оширилмоқда. Лойиҳа ёшларнинг танқидий фикрлашини ривожлантиришга ҳамда интернетда ёлғон ахборотга ва душманлик тилига чидамлилигини мустаҳкамлашга йўналтирилган. Ушбу мақсад инсон ҳуқуқлари ва асосий эркинликларини ҳимоя қилиш ва илгари суриш учун фуқаролик жамиятини қўллаб-қувватлаш бўйича глобал мақсадининг бир қисми ҳисобланади.\nЎзбекистонда коронавирус. Сўнгги янгиликлар\nГидроксихлорохин кимдан харид қилиняпти?


Афғонистондаги Ўзбекистон корхонаси вакилларига қуролли ҳужум уюштирилди — Sof.uz\nЖАҲОН 33,939,035 25,215,175 1,014,311\nАфғонистондаги Ўзбекистон корхонаси вакилларига қуролли ҳужум уюштирилди\n21.08 14:58 897 Жаҳон\nҲайратон станцияси. Фото: Wikimapia\nМаълум қилинишича, содир бўлган кўнгилсиз воқеа оқибатида Ўзбекистон фуқаролари ҳалок бўлмаган. Ташқи ишлар вазирлиги баёнотида 2020 йилнинг 20 август куни Ўзбекистон Ташқи ишлар вазири Абдулазиз Комиловнинг Афғонистон Ташқи ишлар вазири Ҳаниф Атмар билан телефон орқали мулоқоти бўлиб ўтгани айтиб ўтилди.\nВазирлар Афғонистоннинг Балх вилоятида 20 август куни содир бўлган «Сўғдиёна транс» шуба корхонаси вакилларига қуролли ҳужум ҳодисасини муҳокама қилган. Ҳаниф Атмар мамлакатнинг ваколатли органлари томонидан воқеа тафсилотлари синчковлик билан текширилаётгани ва унга алоқадор шахслар жавобгарликка тортилишини таъкидлаган.\n«Ўзбекистон темир йўллари» акциядорлик жамияти баёнотига кўра, 20 август куни «Сўғдиёна транс» шуба корхонаси ишчи-ходимларини иш жойига олиб кетиш учун келган корхона координация бўлими бошлиғи ўринбосари, ҳайдовчи ва Афғонистон Ички ишлар вазирлигининг темир йўлни қўриқлаш батальони аскари Хайратон ишчилар яшаш базасидан чиқишган.\nЎзбекистон-Афғонистон қуролли ҳужум\n28.09 15:34 3226\n28.09 09:53 2237\n28.09 22:08 1941\n28.09 13:28 1867\n28.09 10:33 1292\n29.08 11:48 63\nАфғонистон Ташқи ишлар вазири Тошкентга келяпти\n27.08 09:54 93 Ўзбекистон\nАфғонистондаги қуролли ҳужумда жароҳат олган фуқаро Термизда даволанмоқда\n24.08 10:22 143 Ўзбекистон


Алибой Йўляхшиев: “Ёшлар турмушда фаол бўлишга интилишлари, бунинг йўлларини излашлари керак” « Ўзбекистон Халқ Ҳаракати\nАлибой Йўляхшиев: “Ёшлар турмушда фаол бўлишга интилишлари, бунинг йўлларини излашлари керак”\n02 March 2013 - 19:06\nЙўляхшиев: Менга узун умр тилаганингиз учун сизга миннатдорлигимни билдираман. Оллоҳу таоло барчамизга узун, хайрли умрлар насиб айласин. Узр, исмингиз ҳам менга бироз табиий бўлмагандек туюлди. Нима ҳам деймиз, демак сиз, Самобексиз. Саволингиз эса, жуда тўғри қўйилган ва долзарб бир масалани очгансиз. Ҳа, албатта келажак ёшларники. Борди-ю орқамиздан ёшларимиз тақиб етиб келаётган бўлмасалар, бу жуда аянчли бир ҳолдир. Агар мен ўз ҳаётий йўлимга қараб, менинг ёшимдагиларнинг ўсмирлиги, талабалиги даврларга қараб, бугунги ёшларга баҳо берадиган бўлсам, улар кўзимга биздан анча суст кўринадилар. Бошқа тарафдан биз кексалар ҳам уларнинг тарбияси, кенг қамровли етук кишилар бўлиб етишишлари билан талаб даражада шуғулландик ва шуғулланаяпмиз деб айтишимга дадил асослар йўқ. Бу биз кекса авлоднинг жуда жиддий камчиликларимиздан бири ҳисобланади. Мен бундан анча илгари интернетда бир китобча эълон қилгандим. Унда ёшлар ҳақида жумладан шу сўзлар келтирилади: “Бирор халқнинг келажагини билмоқчи бўлсангиз, уларда ёшларни тарбиялаш ва таълим-тарбия қандай йўлга қўйилганини кўринг. Ҳар бир халқнинг илғорлиги ва ривожланиши унинг ёшлари олаётган тарбияга чамбарчас боғлангандир. Бирор халқнинг яшаш муҳитини, яшаш ҳаётини ўрганмоқчи бўлсангиз, уларнинг ёшлари ҳаётига, яшаш ва ўй-фикрлари, тушунчаларига боқинг.”\nАммо шуни ҳам айтишим керакки, орамизда, жумладан ЎХҲ таркибида ҳам бир қатор келажагига умид қилиш мумкин бўлган навқирон ўғил-қизларимиз ҳам бор. Уларнинг сонини янада кўпайтириш учун ҳам ҳаракатдамиз. Бироқ шуниси ҳам борки, ёшлар ҳам ўз навбатида турмушда фаол бўлишга интилишлари, фаол бўлишнинг йўлларини излашлари керак бўлади. Ўзбекларда бир мақол бор, унда “Чақалоқ йиғламаса, онаси эмизмайди”, дейилади.\nЙўляхшиев: Ва алайкум ассалом Шерхон ука! Менга узоқ умр тилаганингиз учун кўп миннатдорман, раҳмат. Сиздан Оллоҳ таоло рози бўлсин. Сизга ва радио тинглаётганларга, барчага хайрли, баракали узун умрлар насиб қилсин. Саволингизга келсак, мантиқан жуда тўғри тузилган деб бўлмайди. Чунки халқпарварларнинг жуда кўпчилиги ватаннинг ичидадир. Ўзбекистоннинг ҳақиқий халқпарвар, ватанпарварлари, ҳар қандай вазиятда тўғрисини сўзлашдан қайтмайдиган жасурларининг анчагинаси бугун унинг қамоқхоналарида заҳмат чекмоқдалар. Қамоқда бўлмай ватан ичида яшаётганларнинг орасида ҳам жуда кўп она тупроқнисевар, халқсеварлар бор. Ватандаги таъқибларга, қама-қамаларга келсак, уларнинг сабаблари биз ватандан ташқарида юрганларга ва бизнинг қаерда, қандай фаолият кўрсатаётганимизга унча ҳам боғлиқ деб бўлмайди. Бошқа тарафдан, биз-чет элларда юришганларнинг “Ўзбекистонда ҳақиқат учун туриб бермаслик” масаласи, сиз ўйлаётгандан бир мунча мураккаб. Унга жавоб бериш, бугунгидек қисқа муддатли суҳбатда тўла қонли бўлмас каби андишам бор. Биз, чет элларда юрганлар ва ўзларини ватанпарвар, Ўзбекистоннинг мавжуд ҳукумати сиёсатига мухолиф ҳисоблаганларнинг нима учун ватанда қолиб, у ердаги ҳақсизликларга қарши “туриб” бермасдан, уни тарк этишгани масаласи эса, бир қатор субъектив ва объектив сабабларга эга. Афсус, ундай сабаблар бугун ҳам бартараф бўлмади. Ўша сабаблардан иккитасини келтиришим мумкин. Биринчиси, айниқса 1992 йилдан сўнгра ватанда бизнинг жонимиз-ҳаётимиз, ҳатто бутун оила аъзоларимизнинг ҳам ҳаёти таҳликада қолаётган эди. Ватанга, халқимиз, миллатимизга фойдали бўлишимиз учун эса имкони қадар жонимизни сақлаш тадбирларини кўришга мажбур бўлиб қолган эдик. Бунинг бирдан бир йўли ватанни тарк этиш эди. Иккинчиси, ташкилотимизнинг (у замонлар “Бирлик” халқ ҳаракати ва “Эрк” партияси бор эди) фаолиятини давом эттириш ҳам Ватандан ташқарида эркинроқ ва дурустроқ, самаралироқ бўлар деб ҳисобланганди. Масалан, шахсан мен, ватандан ташқарида 2-3 йилдан кўпроқ қолмасмиз деган ҳисобда ватандан чиққан эдим. Аммо афсуслар бўлсинким, ризқимиз узун йиллар учун дунё бўйлаб сочиб юборилган экан. Мана бугунгача ватанга қайтиш мумкин бўлмаяпти.\nЙўляхшиев: Қимматли Одилжон! Ҳаммасидан аввал ўша хунрезликни кескин қоралашимни, бир ўзбек фарзанди сифатида Ўшдаги ўзбекларнинг фожиасидан жуда афсусдалигимни, чин юракдан ачинишимни; ўша жоҳил, инсонлик қиёфасини йўқотган йиртқичлардан ўта нафратланишимни алоҳида таъкидлашни истайман. Ўшанда жабрланганларга ва энг азиз қадрдонларини, яқинларини йўқотганларга Оллоху таоло сабр берсин деб дуода бўламан. Иккинчидан, 2010 йилда бизнинг жамиятимиз ҳали тузилмаган эди. Шунинг учун унинг номидан бирор ҳаракат қилишнинг имкони йўқ эди. Бироқ, мен оддий якка шахс сифатида ўша хунрезликлар давом етиб турган пайтларда, иссиқ устида Туркиялик баковул қардошлардан Ўшга ёрдам сўраб мурожаатда бўлдим. Ўшга бориб жабрдийдаларга моддий, маънавий ёрдам кўрсатадиган, фожианинг дарҳол тўхталишига кўмакчи бўла оладиган Туркиядан бир делегация юборилишини илтимос қилдим. Аммо туркиялик қардошлар, “бизнинг ҳукуматимиз воқеаларни яқиндан кузатаяпти, Туркия ҳукумати зарурий чора-тадбирларни кўради, ҳозироқ кўришаяпти. Бошқачаси самара бермайди”, дейишди. Шу сабаб, имкони борича Туркия ҳукуматининг масъул идораларига мурожаатда бўлиб турдим. Ўша замонда менинг қўлимдан келгани шу бўлганди. Аслида, ҳақиқатан ҳам бундай воқеа ва можароларда якка шахсларнинг ёки бугун мавжуд бўлган бизнинг жамиятимиз каби ташкилотларнинг аралашишидан кўра, ҳукуматларнинг аралашиши кўпроқ самара беради. Айниқса Ўзбекистон ҳукуматининг ўша воқеаларда ўзбекларни ҳимоя қилишда ўзини кўрсатиши зарур ва шарт эди. Афсуски, ундай бўлмади. Ваҳоланки Ўзбекистон давлати ва унинг номидан иш бажарувчи ҳукумат, бутун дунёдаги ўзбекларнинг ҳам давлати ва ҳукуматидир. Шу сабаб, Ўзбекистон аталмиш давлат ва унинг ҳукуматининг бутун дунёдаги ўзбек диаспорасини ҳимоя қилиш каби энг муҳим ва жуда зарурий мажбурияти бордир. 2010 йилда Ўшда содир этилган ваҳшийликлар вақтида эса, Ўзбекистон ва унинг Ислом Каримов бошлиқ ҳукумати қасам ичиб зиммасига олган халқ олдидаги мажбуриятини бажармади, ҳатто бажаришни истамади, дейиш тўғрисидир. Шу билан улар қасамларига хиёнат қилди дейиш керак. Ҳа, ўша йилги воқеаларга фашистикми, жоҳилликми, йиртқичликми – ҳар хил исм қўйса бўлади. Оқибатда, кимларнингдир хатоси ёки душманлиги, ўзбеку қирғизнинг жоҳиллиги, билимсизлиги ва бошқа хил тушунмовчиликлар ҳам қўшилиб, жуда кўп бегуноҳ кишиларнинг қони тўкилди. Аммо дўстлар, тўкилган қонни яна қон билан ювиш ҳақида ўйлаш ҳам жоҳиллик ва хатодир. Ҳа, албатта, ўша ваҳшийликларга йўл қўйишган, уларни бажаришган жиноятчилар қонунлар асосида муносиб жазоларини олишлари шарт. Бунда икки хил фикрга мутлақо ўрин йўқ. Аммо шуни ҳам билишимиз лозимки, бутун бир миллат, бутун бир элат жиноятчи бўлиши мумкин эмас. Яна бир масала, ҳурматли Одилжон, 2010 йилги Ўш хунрезликларига тўғри баҳо бериш, ўша ҳодисаларнинг ҳақиқий жиноятчиларини тўғри аниқлаш учун ўша фитнани ким ва қандай мақсадда ясаганини жуда яхши белгилаб олиш керак. Уларнинг оқибати кимларга фойда ва кимларга зарар бўлганлигини тушуниш ҳам жуда муҳимдир. Ўш жиноятини эса, менимча, Шимол ва Жануб ўзаро келишиб тайёрладилар. Шимолнинг мақсади, Ўрта Осиёда маконлашган турк қавмларининг орасида давомли низо ясаб қўйишдан иборат бўлган бўлса, жанубнинг мақсади Қириғизистондаги нисбатан эркин ва бадавлат яшаётган ўзбекларнинг шаштини қайтариш, шохини синдиришдан иборат эди. Шунинг учун Ўш қирғинликларининг ҳақиқий жиноятчиларини шимол ва жанубда ҳам излаш керак деб ўйлайман.


Ўтган икки ҳафта ичида Ўзбекистонда тарвузнинг улгуржи нархи 44 фоизга ошди • EastFruit\nБош саҳифа › Долзарб › Ўтган икки ҳафта ичида Ўзбекистонда тарвузнинг улгуржи нархи 44 фоизга ошди\nЎтган икки ҳафта ичида Ўзбекистонда тарвузнинг улгуржи нархи 44 фоизга ошди\nМуаллиф: EastFruit 29 Авг 21 29 Авг 21 039\nEastFruit экспертлари Ўзбекистонда тарвуз нархи ошганини қайд этишмоқда. Охирги икки ҳафта мобайнида ушбу маҳсулотнинг ўртача улгуржи нархи 44 фоизга ошди. Шу билан бирга, ташқи бозорлар ички бозор нархига таъсир қилмаяпти, чунки, август ойи бошидан буён экспортёрлардан тарвузга талаб деярли йўқ.\n2021 йил июль ойининг биринчи ўн кунлигидан август ойи ўрталарига қадар Ўзбекистон пойтахти бозорларида тарвузнинг ўртача улгуржи нархи 900 сўм/кг дан ошмаган ($0,08). Шу билан бирга, 12-26 август кунлари ушбу маҳсулотнинг ўртача улгуржи нархлари 900 сўм/кг ($0,08) дан 1300 сўм/кг ($0,12)гача кўтарилди, яъни, 44%га ошди.\nТаққослаш учун, 2019 йил 26 август ҳолатини оладиган бўлсак, улгуржи нархлар ўртача 800 сўм/кг ($0,09)ни ташкил этган эди. Бошқача айтганда, жорий нархлар 2019 йилнинг шу санасига нисбатан маҳаллий валютада 62% ва AҚШ долларида 33% юқоридир.\nБироқ, пойтахт супермаркетлари ва полиз экинларининг чакана савдо дўконларида тарвузнинг чакана нархи кичикроқ қийматда – 8 дан 25%гача ошди. Улгуржи ва чакана нархлар ўсиши суръатларининг сезиларли фарқи, катта эҳтимол билан, Ўзбекистонда тарвуз чакана савдо тароқлари ва дўконларда доналаб сотилиши билан изоҳланади. Катта, ўрта ва кичик калибрларни турли комбинацияларда аралаштириш чакана савдо сотувчилари улгуржи нархлар ошишига камроқ даражада эътибор бериши учун имкон яратади.\nШуни таъкидлаш жоизки, тарвуз улгуржи нархининг ўсиши экспортёрларнинг унга талаби амалда йўқлиги, яъни, ташқи бозор таъсир этмаётган шароитда содир бўлмоқда. 2021 йилнинг 12 август куни EastFruit Ўзбекистондан тарвузни оммавий экспорт қилиш мавсуми тугагани ҳақида ёзган эди. Портал таҳлилчиларининг фикрича, август ойининг бошидан ҳозирги кунга қадар республикадан атиги бир неча юз тонна тарвуз ташқи бозорга жўнатилган, бу мазкур турдаги маҳсулот учун аҳамиятсиз ҳажм ҳисобланади. EastFruit экспертларининг фикрига кўра, улгуржи нархлар ўсиши йилнинг бу вақтида ички бозорда таклиф камайгани билан боғлиқдир.


ФИНАЛЬШЫЛАР АНЫҚЛАНДЫ | Qaraqalpaqstan Xabar Agentligi\nӨз қарсыласлары үстинен жеңиске ерискен Франция ҳәм Хорватия сайланды командаларының футболшылары жәҳән чемпионатының финалына жоллама алды.\nЯрым финальдың дәслепки ойыны Франция ҳәм Бельгия сайланды командалары арасында 10-июль күни Санкт-Петербург қаласында болып өтти. Қәнигелер тәрепинен финаль алдындағы финаль деп баҳа берилген бул ойын бәршениң дыққат итибарында болды.\nДидье Дешамның тынып-тыншымас жас шәкиртлери майданда өзлериниң шырайлы ойынлары менен көзге түсип, бүгинги күни бельгиялылардан тәжирийбе бойынша бираз үстин екенликлерин көрсетти. Ойынның 51-минутында мүйештен жеткерип берилген топты қорғаўшы Самуэль Умтити басы менен бельгиялылардың дәрўазасына жоллап, есапты ашты.\nБул есап ойынның ақырына шекем сақланып қалды. Солай етип, франциялылар өз тарийхында екинши мәрте жәҳән чемпионы деген атаққа ерисиў ушын және бир имканиятқа ийе болды.\nЕгерде олар финальда жеңиске ериссе, Дидье Дешам ойыншы сыпатында да, тренер сыпатында да жәҳән чемпионы деген атаққа миясар болады.\nЕкинши ярым финаль ойыны 11-июль күни Англия ҳәм Хорватия командалары арасында Мосвадағы «Лужники» стадионында болып өтти.\nОйынның тийкарғы бөлими 1:1 есабында теңбе-тең жуўмақланды.\nБас төреши тәрепинен белгиленген қосымша ўақыттың екинши таймында Манджукич тәрепинен өткерилген топ хорватиялыларға жеңис алып келди. Солай етип, хорватиялылар өзлериниң тарийхында биринши мәрте финальға жоллама алды.\nЖәҳән чемпионатында Бельгия ҳәм Англия футболшылары арасындағы үшинши орын ушын ойын 14-июль күни Санкт-Петербург қаласында, Франция ҳәм Хорватия командалары арасындағы финаль ойыны болса 15-июль күни Мосвадағы «Лужники» стадионында болып өтеди.\n12.07.2018, 09:55 | 232 мәрте көрилди


Дунё давлатлари бугунги кунда бу муаммога турлича ечимлар изламоқда. Масалан, Японияда аҳоли чиқиндини мустақил равишда ўнлаб тоифаларга ажратади, Ҳиндистон аҳолиси уни кўчага ташламасликни ўрганишади, Швеция эса чиқиндилардан олтин ажратиб олишни режа қилган.\nГермания: чиқиндиларни бошқаришда илғор тажриба\nБу мамлакат чиқиндиларни бошқаришда Европадаги энг муваффақиятли давлатларидан бири бўлиб қолмоқда. Унинг аҳолиси 1980 йилларнинг охиридан бери чиқиндиларни алоҳида йиғади ва ҳозир Германияда чуқур саралаш тизими мавжуд.\nГерманияда чиқинди тўплаш жойларида учта қути қўйилган. Озиқ-овқат чиқиндилари учун, пластмасса, сумкалар ва қадоқлаш учун, қоғоз ва картон учун алоҳида. Шиша идишлар ва идишлар алоҳида контейнерларда олиб кетилади.\nМамлакатда ҳар йили тахминан 41 миллион тонна чиқинди чиқади – бу эса киши бошига 500 килограммдан тўғри келади, деганидир. Турли манбаларга кўра, бу ҳажмнинг 60 дан 80 фоизигача электр энергиясини ишлаб чиқариш учун қайта ишлашга ёки ёқиш корхоналарига, қолганлари эса полигонларга олиб кетилади. Немис саноати ишлатадиган хом ашёнинг деярли 15 фоизи айнан қайта ишлаш орқали олинади. Бундан ташқари, бу даромадли бизнесга айланган бўлиб, 2017 йилда чиқиндиларни қайта ишлаш саноатининг пул айланмаси тахминан 70 миллиард еврони ташкил этди ва 250 мингдан ортиқ киши бу соҳада ишлайди.\nАммо қайта ишлаш механизмининг фаол ташкил этилганлигига қарамай, Германияда чиқинди саноатида ҳал қилинмаган муаммолар мавжуд. Улар асосан замонавий маданият билан боғлиқ. Экологларнинг айтишича, сўнгги чорак аср мобайнида кераксиз чиқиндилар – бир марталик ишлатиладиган идишлар, товоқлар, салфеткалар ва ҳоказолар – жамиятда шунчалик урф бўлдики, мутасаддилар муаммони ўз вақтида кўра олмади. Табиатни муҳофаза қилиш бўйича Германия Иттифоқи (НАБУ) маълумотларига кўра, истеъмолчилар одатдагидан кўра икки баробар кўп пластик санчқилар, қошиқ ва пичоқлардан фойдаланади, бир марталик стаканларни эса олти баробар кўпроқ ишлатадилар.\nФранцияда электрон ёрдамчилар\nМамлакатда анчадан бери чиқиндиларни саралаш йўлга қўйилган. Чиқинди қутилари ҳар хил рангли қопқоқлар орқали белгиланган. Оқ қопқоқли чиқинди қутиси шишалар учун, сариғи қайта ишланадиганлари учун. Айнан сариққа ташланадиган чиқиндиларни хизматчилар кўра олишлари учун чиқиндини пакетдан чиқариб ташлаш керак, акс ҳолда соҳа хизматчилари бу турдаги чиқиндиларни олиб кетишмайди. Жигарранг қопқоқли контейнерга полигонларга олиб кетилиши керак бўлган бошқа турдаги чиқиндилар солинади. Тиббиёт чиқиндиларини эса қайта ишлаш учун аптекаларга топшириш мумкин.\nАҳолига чиқиндиларни саралаш борасида ёрдам бериш учун бу ерда «электрон ёрдамчилар» мавжуд. Улар ҳар бир чиқинди қутисининг тепасига илиб қўйилган ва сиз чиқинди тўла пакетни унга яқинлаштирсангиз, қурилма сканер орқали чиқинди турини аниқлаб, уни қайси қутига ташлаш кераклигини кўрсатади.\nФранцияда чиқиндиларга фақатгина экологик муаммо эмас, сиёсат сифатида қарашади. Бу ерда йилига 25 фоиз пластик қайта ишланади. Бу эса Германия ва Нидерландияга қараганда 2 бараварга кам дегани. Аммо ҳокимият маҳаллий супермаркетларга бир марталик пакетлардан фойдаланишга тақиқ қўйган.\nФранцияда 300 дан ортиқ 2,3 миллион тонна чиқиндини хом ашёга айлантирувчи махсус корхоналар фаолият олиб боради. Мамлакат бўйлаб чиқиндилардан хомашё тайёрлаш улуши эса 42 фоизни ташкил қилади. 1975 йилги чиқиндини қайта ишлаш тўғрисидаги қонун ишлаб чиқилган вақтдан бери Францияда чиқинди полигонлари сони 6 мингтадан 230 тага тушган, чиқинди ёқиш заводлари сони эса 300 тадан 128 тага қисқарган.\nБу мамлакатда чиқинди ташлаш қоидаларини бузган жисмоний шахсларга 35 евро, йўлларда қолдирилган ахлатлар учун 70 евро жарима белгиланган.\nТаҳлилларга кўра, сўнгги йилларда Ўзбекистонда йилига 100 миллион тоннадан ортиқ саноат чиқиндиси (унинг 14 фоизи токсик чиқиндилар тоифасига мансуб), 35 миллион тоннага яқин маиший чиқинди ҳосил бўлади.\nЧиқиндихоналар ва чиқинди сақлаш омборхоналарида 2 миллиард тоннага яқин саноат, қурилиш ва маиший чиқинди сақланаётгани ҳамда улар 12 минг гектар майдонни эгаллаб турганини инобатга олсак, чиқиндиларнинг салбий таъсирини тасаввур этиш қийин эмас. Шу боис ҳам чиқиндиларни қайта ишлаш ҳажмини оширишда ва уларни саралаш тизимини йўлга қўйишда катта ислоҳотларни бошлаш тобора долзарб масалага айланиб бормоқда.\n🕔15:37, 14.01.2022 ✔53\n✔ 53 🕔 15:37, 14.01.2022


«Уэмбли»да супербокс: Йил жангининг энг асосий лаҳзалари\n11:15 / 30.04.2017\n30 апрелга ўтар кечаси Лондондаги «Уэмбли» стадионида супер-оғир вазн тоифасидаги IBO, IBF ва WBA йўналишлари чемпионлиги учун 41 ёшли Владимир Кличко ва 27 ёшли Энтони Жошуа ўртасида йил жанги бўлиб ўтди. Жангнинг 11 раундида Владимир Кличко техник нокаут билан мағлуб бўлди.\nЖангнинг 5-раундида Кличко нокдаун ҳолатига тушиб қолди, 6-раундда эса унинг ўзи британиялик ёш рақибини рингга қулатди - нокдаун. 11-раундда эса Жошуа Кличкони икки марта йиқитди. Владимир ўрнидан туриб жангни давом эттирганида Жошуа яна кескин ҳужумга ўтди ва рефери жангни тўхтатди.\nУшбу жангнинг энг асосий лаҳзаларидан фоторепортаж тайёрланди.


«Экология биздан бошланади” шиори остида экологик акция — Navoiy viloyati ekologiya va atrof muhitni muhofaza qilish boshqarmasi\n«Экология биздан бошланади” шиори остида экологик акция\nTahrir vaqti Сен 25, 2019\nЖорий йилнинг 21 сентябр куни Навоий вилояти Экология ва атроф муҳитни муҳофаза қилиш бошқармаси, “Тоза худуд” ДУК ҳамда Экологик партияси билан ҳамкорлигида 21 сентябр Бутунжаҳон тозалик куни муносабати билан “Экология биздан бошланади” шиори остида экологик акция ўтказилди. Экологик акция экохашар кўринишида Нурота тумани “Айдаркўл сув” хавзаси қирғоқлари ва Навбаҳор тумани “Дўстлик” МФЙда #trashtagchallenge форматида ташкил қилинди.\nБутунжаҳон тозалаш куни куни Нурота тумани “Айдаркўл сув” хавзаси қирғоқларини тозалаш бўйича экологик акцияда 185 нафар волонтёрлар Навбаҳор тумани “Дўстлик” МФЙда 130 нафар волонтёрлар қатнашди.\n2019 йил 21 сентябр куни Бутунжаҳон тозалаш куни 157 мамлакат ва ҳудудлардаги 18 миллион кишини инсоният тарихидаги энг катта чиқиндиларни йиғиш куни учун бирлаштиради.\nДунёни ўзгартирадиган бу ғоя Европанинг шимолий Европа Естониясида 2008 йилда бошланган. 50 000 киши бир неча соат ичида бутун мамлакатни тозалаш учун бирлашдилар. Ўша куни пастдан юқорига кўтарилган глобал фуқаролик ҳаракати пайдо бўлди ва дунё бўйлаб ёнғин каби тарқалди. Бу бутун дунё бўйлаб бир хил идрокли «бир мамлакат, бир кунлик» формуладан фойдаланишга илҳомланган одамларнинг тасаввурларини акс эттирди.\n11 йил ўтгач, оддий ғоя миллионлаб кўнгиллилар ва харизматик раҳбарлар билан глобал ҳаракатга айланди. Тозалашнинг оддий ҳаракати одамларни ва гуруҳларни бирлаштирадиган кучга айланди, акс ҳолда улар бир мақсадга интилишни ҳеч қачон орзу қилмаган эдилар\nҲар ким ахлатни олиб кетиши мумкин. 2018 йилда 101 ёшли бир киши Кураçао шаҳрида тозалаш ишларига кўнгилли равишда ташриф буюрди. Естонияда бир гуруҳ оналар болаларини кўтариб тозалашга чиқишди. Шотландияда итлар уюшмаси итлар билан чиқди. Aммо Бутунжаҳон тозалаш куни шунчаки ахлат йиғиш ҳаракатларидан кўпроқ нарса бўлди. Болалар боғчалари, мактаблар, компаниялар, ҳукумат амалдорлари — қари, ёш, бой, камбағал, қобилиятли ва кам қобилиятли — ҳамма ўз ҳиссасини қўшди. Чунки улар ўз уйларини яхшироқ қилишда иштирок етишни хоҳлашди. Чунки уларга ёрдам бериш имконияти берилди. Чунки улар бир жамоага тегишли. Ер юзини ҳар ҳил чиқиндилардан тозалайлик. Бизнинг шиоримиз ва “Экология биздан бошланади” тоза ва соғлом муҳит.


Бош саҳифа Ўзбек шеъриятиЎзбек замонавий шеъриятиВадуд Маҳмуд (1898-1976)\nВадуд Маҳмуд 1898 йилда Самарқанд округининг Юқори Дарғам туманига қарашли Тайлоқ қишлоғида таваллуд топган.\nВ. Маҳмуд дастлаб Самарқандда Абдуқодир Шакурий мактабида, сўнгра Уфадаги Олия мадрасасида (1917-1918), Самарқанд педкурсида (1918), Москвадаги В. Брюсов номли Олий Адабиёт институтида (1925-1926) таҳсил олган. Тошкентдаги САГУнинг иқтисод факултетига (1923 й.) эркин тингловчи сифатида қатнаган. Айни чоғда, В. Маҳмуд 1919—1925 йиллар орасида ўқитувчилик ҳам қилган, Самарқанд ва Жиззах шаҳарларида маориф бошқаруви соҳасида фаолият кўрсатган.\nМаҳмудхўжа Беҳбудий … (Аввал ким эди)?\nМаҳмудхўжа Беҳбудий Туркистон деган ўлканинг бошлиғи эди.\nМаҳмудхўжа Туркистоннинг йўлбошчиси эди.\nМаҳмудхўжа ўзининг Туркистон боласи эканини тушунган бир йигит эди. Шунинг учун у бизга, Туркистонга ҳар нарса эди. Маҳмудхўжа Туркистоннинг янгилик даври тарихинда ёруғ бир чироғ эди. Маҳмудхўжанинг оти Туркистон тарихида зийнатлик мумтоз ўрун олишга муносиб бир отдир.\nАй Беҳбуд ўғли! Тинч ёт сағанангда! Бу кун биз сенинг руҳинг роҳати учун дуо қиламиз. Тинч ёт кабрингда, бу кун сенга болаларинг сан учун маросим киладирлар.\nСан, сан ҳаққа масъуд бир одамсан!\nНегаким, тирик чоғингда қайғу чекканларинг, ўлганинг учун ҳасратланадирлар. Тирик чоғингда сани сўкмакдан чарчамаганлар, раҳмат ўқишдан чарчамайдирлар. Тирик чоғингда санга тош отғонлар, тош отмоқчи бўлғонларга ота бошладилар. Чунки санинг ким эканингни бир оз тушундилар, санинг кимлигингни билмаганлар ҳам қайғуга туширилғондирлар.\nТинч ёт мозорингда, ай муҳтарам, санинг меҳнатларинг бўшга кетмади, бу кун санинг қадрингни билатурганлар топидди, санинг йўлинг билан кетатурганлар бор, санинг изинг босатурғонлар, Тангрига шукр, кўпдирлар.\nБиз ҳаммамиз санинг болаларинг эрурмиз, санинг тузган планларинг бизим йўлимиздир.\nСанинг кўрсатган йўлларингга бизам ишонамиз. Сан бу дунёдан кетган бўлсанг-да, тупроқ ичинда кўмулган бўлсангда хафаланма! Чунки гавданг тупроға кўмулди.\nУ санинг фикринг, мақсадинг бизда, бизим юрагимизда ўрун топди. Бизга санинг гавдангдан фикринг ке-раклик эди.\nСан ўлмадинг ва ўлмассан, яшамакка ҳақинг бордир!\nЯшагин, муҳтарам устоз!\nБошига ўраган йиғлаб ётибдир.\nКун сайин чиқатурғон қуёш бўлса\nБу кун чиқмай қоронғулик сочибдир.\nМана мадрасалар, юксак минорлар\nБўйнин эгиб таъзим билан турубдир.\nКишиларни демайсанми? Нимага?\nЙиғи бирлан сурон ва оҳ айтадир:\nБу кун Маҳмудхўжа Беҳбудий ўлмиш,\nШунинг-чун бутун ўзбек куядир.\nОғули совуқ бургач,\nҚор тепкилари ургач,\nКўнглим уйида чўкди\nБир бузуқ қудуқ каби.\nҒув-ғув эсадир еллар,\nБўронда қолар инлар,\nКўнглим тортина қолди\nБир узуқ қивиқ каби.\nҚор тоғлари юксалган,\nКўнглим чўғида битди\nБир сўнук уфқ каби.\nКўнглим овлағон гўзаллар кимлар,\nЧаманнинг гуллари, булбулларими?!\nДилимни ўйнатган у кўзлар имлар,\nБилмадим не истар, юрак қоними?!\nУясиз чумчуқлар кўқда кечқурун\nЧирқираб титрарлар уя ахтариб,\nҒурбат оқшомлари кимсасиз, кускун\nЮрагим сизлайдир сени эскариб.\nУнутмоқ истадим ва кўб тиришдим,\nХаёлинг жонланди, мумкин бўлмади.\nДамимни қисишга қанча олишдим,\nЮрагим шунчалар ура бошлади.\nШафақларни бўйлаб ёввойи кафтар,\nҲақ-ҳақ … деди ва қулоч ташлади.\nТепалик саҳарлар узаб кетдилар …\nГуллар кўб кутдилар, сабо эсмади …\nМен сени изладим, сени мен кутдим,\nЮрагим дам-бадам хабарлар берди …\nКўзим манбаини ўтлаб қурутдим,\nҚоннинг тўфонлари ичимда эрди.\nЕрлар қор майсалари билан ўратилган, ёғочлар оқ барглар очғон; манфур, хунук капалаклар кишининг қўл-бетига оқиб, кўпуруб, тошиб урилмоқда, сув эса таби-атнинг қоттиғлигини кўриб, юрагига тош боғламоқда.\nҚуёш-чи? … Ер сочининг оқарганидан мутаассир бўлиб сийрак кўринмакда ва ора-сира фаранжига ўралиб, писинибгина, девор тагидангина эсмакда …\nКўк тақдир панжасида эзилганларнинг кўзларидек мотамли; табиат мозор тошлари каби сирли …\nКашталик булут жамалаклари орасидан йилт этиб кўруниб қолғон келунчак — кун кўруна қолса, табиатнинг сирлари очилиб куз ёшлари тома бошлайдир …\nЕрнингда кунга қараб юборган буғ — охлари юксала бошлайдир.\nМенда-чи? .. На куннинг кўруниши билан илжайиш, на табиат каби ёшланиш бор! Офтоб «юзимни» қиздиғи билан эритмаса, мендан бир томчи ёш қайда?! Чунки мен яратилишдан бери буларни, бу кунларни кўб кўрганман.\nМеним бошимга на тош, на ёш тасир қилолмас!…\nЙиқиқ деворлар орқали мевазорларни орадим.\nБаланд тоғ бошларидан туманли йўлларни қарадим, шоввуллаб титраган қари толлардан, ғувиллаб судралган тоза шамоллардан сўрадим; саҳарнинг жимжит сукутини бўм-бўш юрагим билан тингладим, ойдин кечаларнинг булутини тўб-тўла кўзларим билан эмдим; сабонинг салқин ели билан ёнғинли бошимга сув сепган елларга саломлар юбордим; қора юрагимнинг сўкулган япроқларини нур иплари билан юмалаган тўлқун ойларга таъзимлар йўлладим.\nТиниқ сувлар қаронғуликда менга бир нарса ҳам демаган эдилар, ёруғондан сўнг эса бор сирларимни сочиб ташладилар…\nКўм-кўк ўтлар тунларда ернинг қора кафани ўлароқғина кўрунган эдилар, тонг отар чоқларида эса йилт этиб, кўзларини очиб, шивир-шивир сўз бошладилар.\nКўк чодирига тун бўйи чўғ ташласа ҳам ёнмағон эди.\nТонг ели кулларни совурғочғина алангаланди.\nЕр гулханига тун кўмирларини қанча қаласалар ҳам фойда бермади, қуёш олтун елпиғучи билан елпий бошлағочғина учқун чиқарди.\nКўзларим билан учқунларни қуваладим, қўлларим билан алангаларни сийпаладим…\nКўкнинг қора баланд деворларига, мени жалб этмак учун учқунлардан мих қоқиб чиқгонларнинг изларига тикилдим.\nБаланд тоғ бошларида йўл кўрсатмак учун аланга байроғи очғонларнинг оёқларига йиқилдим.\nОрадим, сўрадим, тикилдим, йиқилдим; ҳайҳот…\n«Қишнинг узун кечалари ўтди, ҳалигача қаэрда эдинг?» — дедилар.\n«Кунлар қисқарди, сўроқларингга жавоб беришга фурсатимиз қолмади».\n«Ёзнинг узун кунлари яқинлашди» — дедим. «Кўкнинг мотам чодирини ташлагон кунларни қучуб сизга келдим», — дедим, — «Мени қайтармангиз!..»\nАччиғ билан қараб:\n«Йўқ, — дедилар, — иссиғ кунларда сени билан бўлишда кимнинг дармони бор!»\nЧучук тил билан:\n«Қишда ҳам келмаган эмасман, ёлғиз у вақтлар сиз уйқуда эдингиз, на мени кўрдингиз, на ўзингизни билдингиз», — дедим.\nЁш боланинг эсирарларига қарши қилинатурғон қилиқлар билан юзларини бурдилар ва ишлари орқасидан кетдилар…\nКўзимдаги сўнг ёруғлиқ ҳам қора байроқларни очди.\nКўнглимдаги ўт ҳам сўнг учқунларини бирталаб кўммакда эди.\nКўк чодирининг учқунлари билан ёниши, юрак кулларининг еллари билан совурилиши керак эди …\nСабонинг салқин ели билан ёнғинли бошимга сув сепган елларга саломлар юбордим.\nҚора юрагимнинг сўкилган япроқларини нур иплари билан юрмалаган тўлғун ойларга таъзимлар йўлладим.\nКўкнинг қора баланд деворларига, мени жалб этмак учун учқунлардан мих қоқиб чиқғонларнинг изларига тикилдим.\nБаланд тоғ бошларида йўл кўрсатмак учун аланга байроғи очғонларнинг оёқларига йиқилдим…\n← Аввалги Аввалги Алихонтўра Соғуний (1885-1976)


Яқинда бу ерда ишлаб чиқаришни модернизациялаш борасида амалга оширилган лойиҳа кор-\nхона имкониятларини янада кенгайтирди. Ҳозир 8,5 миллиард сўмлик инвестиция ҳисобига келтирилган илғор технология ёрдамида тайёрланаётган шарбатлар табиий хусусиятларини тўлиқ сақлаб қолиши билан истеъмолчиларга манзур бўлаяпти. Қолаверса, йилига 35 минг тонна маҳсулотни қайта ишлашга мўлжалланган қувватлар фойдаланишга топширилиши натижасида меҳнат жамоаси сафига яна 35 киши қўшилди ва уларнинг умумий сони 105 нафарга етди.\n— Фермер хўжаликлари билан тузган шартномага мувофиқ, шу кунга қадар 10 минг тоннадан зиёд хом ашё қабул қилиб олдик, — дейди корхона раҳбари ўринбосари Ҳусанбой Усмонов. — Айни пайтда уни қайта ишлашни жадал олиб бораяпмиз. Бир пайтнинг ўзида маҳсулот экспортига ҳам киришдик. Жумладан, 33 минг АҚШ долларилик табиий шарбатлар хорижлик буюртмачиларга жўнатилди.\nМазкур рукндаги бошқа мақолалар: « Иқтисодий ривожланиш таянчи\tХалқаро стандартлар асосида »


2020-07-21 23:30:15 Yangiliklar\nКеча гўёки “UzAuto Motors” компанияси тез ёрдам учун автомобилларни оширилган нархларда сотаётгани ҳақида баландпарвоз баёнот берган депутат Кушербаев маданий мулоқот доирасидан четга чиқди, зеро мавзудан бехабар ўқувчи учун бамисоли компаниямиз мавжуд вазиятда нархларни атайин ошираётгандек бўлиб кўринди. Табиийки, бу гап ҳақиқатга мутлақо тўғри келмайди ва “UzAuto Motors”, айрим сиёсатчилар учун популизм асосий, баъзида эса, ягона қурол бўлишини яхши тушунган ҳолда, Расул Хидралиевичнинг айбловларини бандма-банд таҳлил этишга тайёр.\nЖаноб Кушербаев “UzAuto Motors” COVID-19 пандемияси муносабати билан Ўзбекистонда юзага келган оғир вазиятни эътиборга олмаётир, дея даъво қилади. Бироқ, биз профессионал журналист ўзи айтаётган сўзларининг моҳиятини чуқурроқ англаши, тажрибали парламентарий эса, сўзларининг масъулиятини яхшироқ ҳис қилиши лозим эканлигига аминмиз. Афтидан, депутат учун бу – ўз шахсини бутун тармоққа қарши қўйиш ҳисобига аудитория қамровига осонроқ эришишга қаратилган оддий хабар бўлган. Шундай бўлса-да, ўз сайловчиларига бўлган оддий ҳурмат ҳам уларга текширилган ахборот тақдим этишни назарда тутади. Афсуски, баёнотдаги депутат сўзларида ҳаққонийликдан асар ҳам йўқ.\nНафақат “UzAuto Motors”, балки компания ходимлари ҳам, ҳамкорлари ҳам пандемиянинг биринчи кунларидан коронавирусга қарши курашда фаол қатнашиб келмоқда. Тўғри, эҳтимол, компания ўзининг хайрия акцияларини кўз-кўз қилмаётгандир, бироқ бу ҳеч бир сиёсатчига тармоқ корхоналарининг ва уларда ишлаётган ўн минглаб ходимларнинг умумий курашга қўшаётган ҳиссаларини камситиш ҳуқуқини бермайди.\nХайрия ишларидаги улушлари ҳақида гапириш компания одатларига кирмайди, аммо Расул Кушербаев ўзининг ҳақоратомуз пости билан уларни ёдга олишга мажбур қилмоқда: “Ўзавтосаноат” АЖ ва унинг тузилмавий бўлинмалари биринчилардан бўлиб “Ўзбекистон меҳр-шафқат ва саломатлик” жамоатчилик фондига 1 миллиард сўмдан зиёд маблағ ўтказди.\nБундан ташқари, жорий йил апрель ойида компания республикага хорижий ҳамкорларидан 2 миллиард сўмлик тиббиёт жиҳозларини келтириш ташаббускори бўлди. Яна 2 миллиард сўмга тенг маблағ тармоқ корхоналари томонидан Сардоба сув омбори ёрилиши ва Бухоро вилоятидаги тўфондан зарар кўрганлар фойдасига ўтказилди.\nБундан ташқари, тармоқ томонидан ҳокимият идораларига, карантин муассасаларининг қурилиши учун ЎСВ аппаратлари ва 2500 та контейнер беғараз тақдим этилди. Қолаверса, эпидемиянинг илк кунларида, ҳали махсус карантин марказлари яратилмаган пайтда, “Ўзавтосаноат” АЖ Ҳожикентдаги “Лочин” идоравий соғломлаштириш оромгоҳини юзлаб инсонларни карантинга жойлаш учун тақдим этди ва уларнинг тўлиқ таъминотини зиммасига олди. Мана шулар ва бошқа кўплаб фактлардан кейин ҳам, компания ватандошлар ташвишларига беэътибор, деб даъво қилиш қанчалик тўғри бўлади?\nҲурматли O‘zLiDeP фракциясининг аъзоси ўзининг “UzAuto Motors” томон оғзаки ҳамласига тасдиқ ўлароқ, жуда қизиқ мисол келтиради – Фарғона вилояти ҳокимлиги 20 дона янги Damas автомобилини харид қилганини айтади. Бу билан жаноб Кушербаев айнан нима демоқчи бўлгани унчалик тушунарли эмас. Агар бу тез ёрдам эҳтиёжлари учун автомобиллар бепул берилиши кераклигига шама бўлса, унга, ҳар қалай, ўтган ҳафтанинг ўзида UzAuto Motors мутлақо бепул асосда Андижон вилояти ҳокимлигига олти дона Damas тез ёрдам автомобилини тақдим этганлигини аниқлаштириш қийинчилик туғдирмаган бўларди. Афтидан, бу ҳақда барча ОАВларда эълон қилинмагани хато бўлган кўринади, лекин компания умумий офат пайтида бундай ишларни кўз-кўз қилишни тўғри деб ҳисобламайди.\nБалки, Расул Хидралиевич тез ёрдам эҳтиёжлари учун барча автомобиллар беғараз етказиб берилишини истар? Аммо, Қонунчилик палатасининг ҳурматли депутати илгари сураётган бу ғоя муносабати билан, Ўзбекистон Республикасининг “Ҳомийлик тўғрисида”ги Қонунининг айрим меъёрларини эслатиб ўтишни хоҳлар эдик. Унга кўра, устав фондида давлат улуши 50%дан ортиқ бўлган хўжалик юритувчи жамиятларнинг ҳомийликка йиллик харажатлари ўтган йилда олинган соф фойданинг 10 фоизидан ошмаслиги керак.\nШу муносабат билан, биринчи ярим йилликнинг ўзида хайрия мақсадларига 37 миллиард сўмдан зиёд маблағ йўналтирган “UzAuto Motors”, минг хоҳламасин, ушбу чегарани босиб ўта олмайди.\nЭнди савол туғилади: мамлакатимизда қонунларни ким ёзади? “UzAuto Motors” раҳбариятими ёки, ҳар қалай, Олий Мажлис Қонунчилик палатаси депутатларими? Барчаси сизнинг қўлингизда, ҳамкасбларингиз ихтиёрида, қадрли Кушербаев жаноблари.\n“UzAuto Motors” ўз хайрия фаолиятида сиз ишлаб чиққан қонунларга таянса, сиз жорий қилган чекловлар доирасида иш кўрса, нега энди таъна айнан сиз томондан янграмоқда?\nКомпания тез ёрдам эҳтиёжларига “UzAuto Motors” ўз маҳсулотларини бепул тақдим этсин учун, амалдаги қонунга эътироз билдирадими? – Йўқ, эътирози йўқ.\nАгар шундай қонун қабул қилинса, компания уни ижро этишга тайёрми? – Зўр мамнуният билан!\nБундай қонун лойиҳаси парламентга киритилганми? – Ҳар қалай, компания бу ҳақда эшитмаган.\nРасул Хидралиевич Кушербаев шундай ғоя билан ёки эпидемиологик инқирозни енгиш бўйича бошқа ҳар қандай ташаббус билан оммавий баёнот бердими? – Асло йўқ.


Психолог мос келадиган касб танлашда ёрдам беради | NORMA.UZ\nВазирлар Маҳкамаси 12.07.2019 йилдаги “Ўқувчиларни психологик-педагогик қўллаб-қувватлаш ишларини янада такомиллаштириш тўғрисида”ги 577-сон қарорни қабул қилди.\nУмумий ўрта ва ўрта махсус таълим муассасаларида (кейинги ўринларда таълим муассасалари деб аталади) психологик хизмат ташкил этилади.\nтаълим муассасаларида психологик хизмат фаолиятини самарали ва сифатли ташкил этиш, шу жумладан, иш фаолиятига замонавий ахборот-коммуникация технологияларини қўллаш орқали ўқувчиларни касб-ҳунарга йўналтириш ишлари самарадорлигини ошириш;\nўқувчиларнинг қобилияти, лаёқати, қизиқишлари ҳамда касб-ҳунарга мойилликлари асосида тўғри касб-ҳунар танлашларига кўмаклашиш;\nҚарор билан давлат таълим муассасаларида психологик хизмат фаолиятини ташкил этиш жиҳатлари белгиланди ва унинг кадрларини аттестациядан ўтказиш тартиби тасдиқланди.\nПсихологик хизматларнинг асосий йўналишлари:\nТаълим муассасасида психологик хизмат муассаса раҳбарининг буйруғига мувофиқ ўқувчилар сонидан келиб чиқиб 1 - 3 та штат бирлигидан иборат таркибда ташкил этилади. Психологларга қўйиладиган малака талаблари тегишли равишда Халқ таълими вазирлиги ҳамда Олий ва ўрта махсус таълим вазирлиги томонидан Бандлик ва меҳнат муносабатлари вазирлиги билан биргаликда белгиланади. Психологлар малакасини ошириш ҳар 3 йилда камида 1 марта амалга оширилади.\nАттестация умумий ўрта таълим муассасалари психологлари учун ҳар 5 йилда, ўрта махсус, касб-ҳунар таълими муассасалари (академик лицейлар ва касб-ҳунар таълими муассасалари) психологлари учун ҳар 3 йилда 1 марта ўтказилади. Аттестация ҳар йили март-июнь ойларида ўтказилади. Аттестация натижаларига кўра психологлар сертификат олади.


Узбекистон мева ва сабзавотлари Кореяга экспорт килинади – КУН УЗ\nГлавная / Иктисодиёт / Узбекистон мева ва сабзавотлари Кореяга экспорт килинади\nУзбекистон мева ва сабзавотлари Кореяга экспорт килинади\n24.11.2017\tИктисодиёт Comments Off on Узбекистон мева ва сабзавотлари Кореяга экспорт килинади 70 Показы\nУзбекистон Республикаси Президенти Шавкат Мирзиёев Жанубий Корея Президенти Мун Чжэ Иннинг таклифига биноан 22 ноябрь куни давлат ташрифи билан Корея Республикасига ташриф буюрди. Ушбу ташриф доирасида Корея Республикаси хамда Узбекистон ишбилармон доира вакиллари уртасида бизнес форум давом этмокда.\nБизнес-форумда “Узбекозиковкатхолдинг” ХК рахбари Тохиржон Жалилов ва Корея Республикасининг “CIELIE co.” компанияси уртасида дуккакли экинлар, гилос ва озик-овкат махсулотларини кайта ишлаш ва етказиб бериш буйича битим имзоланди.\nКиймати 22 миллион долларни ташкил этадиган ушбу келишувнинг 2 миллион доллари озик-овкат махсулотларини кайта ишлашга сафарбар этилса, гилос ва дуккакли махсулотлар экспорти буйича 20 миллион долларли микдорида шартнома имзоланди.\nЛойихани амалга ошириш муддати 2018-2019 йилларга мулжалланган.


Иқлимни жиловлаш: Ким Чен Ин кўпроқ дарахт экишни буюрди\nКХДР раҳбари Ким Чен Ин мамлакатни бошқарувчи Корея Меҳнат партияси Сиёсий бюроси аъзоларини иқлим ўзгаришига қарши курашга қўшилишга чақирди. Бу ҳақда BBC News хабар бермоқда. Давлат раҳбари ўз бўйсунувчиларидан озиқ-овқат муаммосини зудлик билан ҳал қилишни талаб қилди.\nСўнгги йилларда иқлим тобора ғайритабиий бўлиб бормоқда, деди Шимолий Корея ҳукмдори ва бу таҳдидга шошилинч чора кўриш зарурлигига ишора қилди. Унга кўра, расмийлар сув тошқини ва қурғоқчиликка қарши курашиши керак.\nМамлакат раҳбари бошқа шошилинч чоралар қаторида дарёларнинг ҳолатини яхшилаш, тупроқ эрозиясига қарши дарахтлар экиш, тўғонлар ва бошқа гидротехник иншоотларни модернизация қилишни алоҳида қайд этди.\nНафақат кучли ёмғир ва тайфунлар кўринишидаги табиий офатлар, балки халқаро санкциялар ва пандемия туфайли чегараларнинг ёпилиши Шимолий Кореяликларни асосий шериги ва "донор" - Хитойдан маҳсулот етказиб беришдан маҳрум қилмоқда.\nҚайд этилишича, Шимолий Кореяда коронавирус билан касалланиш ҳолати қайд этилмаган, бироқ бошқа давлатлар сингари у ҳам ўз чегараларини ёпиб, қаттиқ карантин жорий қилган. Бу ҳафта Пхеньян Хитойдан ишлаб чиқарилган Синоваc вакциналарининг 3 миллион дозасини ташлаб, партияни CОВИДдан кўпроқ зарар кўрган мамлакатларга юборишни таклиф қилди.\nКиритилди: 09:33 04.09.2021. Ўқилди: 1648 марта. Фикрлар сони: 5 та.\nАклли одам экан\nМолодец! Хеч бу́лмаса кимдир факат мол-дунёни эмас , табиатни хам у́йларкан....\nМан экиб ташадим 🪴 🪴